
FEDERAȚIA COMUNITĂŢILOR 
EVREIEŞTI 

DIN ROMÂNIA 

Cabinetul Secretarului General 


Stimate Pr. Leon Dura, 


Am citit cu interes cele două lucrări pe 
care mi le-aţi trimis: „Evreii au primit pe 
Hristos” şi „leatru” pentru care, cu o 
întârziere nedorită, vă mulţumesc. 

Regret că din cauza timpului disponibil 
nu vă pot reda mai pe larg deosebita impresie 
produsă de lecturarea acestora. 

Vă felicit şi vă doresc ca în continuare să 
ne oferiţi şi alte lucrări tot atât de 
interesante. 


Cu respect, 
SECRETAR GENERAL 


Ing. Albert 
Kupferberg 

Text anagogic* 


Evreul începutului de mileniu trei se 
zbate sufleteşte (şi trupeşte) între Moise şi 
lisus; între a fi fiu al poporului ales şi a trăi în 
pământul locuit de neamuri. Rămâne de văzut 
dacă, prin credinţă, Fiul Omului va fi chemat 
- în plin mileniu trei - să înveţe (din nou) în 
Sinagoga din Nazaret (cf. Luca 4, 16-21). 

Se pare că neamurile vor privi 
neputincioase, încercând (în zadar) să reînvie 
pe Zeus, pe Jupiter sau pe Zamolxe. 

Apostolul Pavel a anunţat de acum două 
mii de ani dărâmarea panteonului (de zeități) 
antic (cf. Fapte 17, 16-34). 

Cât de mult ne-am rătăcit (noi 
neamurile), Doamne lisuse Hristoase!... Te 
rog, Atotputernice, nu lăsa pe Fiul Tău să 
plece de la noi; nu ne lăsa în necunoaştere..., 
pe mine€..., evreu tulburat de modernitate. 


Autorul 


* Anagogie = Interpretare a Bibliei care se ridică 
de la sensul literar al textului la cel mistic. 

I 
MUNTELE CREDINȚEI 


Vocea tainică a Domnului Savaot chemă 
(în lumină) evreul mileniului trei. Din prooroc 
în prooroc a ajuns la el cuvântul divin. Simte 
ziua primordială creată de Dumnezeu spre 
nemurire. Un tunel divin îl duce la Tine, 
Doamne. Vede Patriarhii cum trec... Grăunţe 
de muştar încolţesc în inima lui scăldată în 
iubire; scăldată în sângele mileniului trei. 

«Să nu te răzbuni cu mâna ta şi să nu ai 
ură asupra fiilor poporului tău, ci să iubeşti 
pe aproapele tău ca pe tine însuţi. Fu sunt 
Domnul Dumnezeul vostru. »! 

Setea de dragoste după Tine, Doamne, 
apasă şi astăzi sufletul evreului Tău. Soarele 
scapără asfinţit şi cade pe gânduri; pământul 
(cu totul) este înnegrit. Perdele de umbră se 
aştern peste munţii  ludeei, plumburiul 
Iordanului sfânt curge lăsând în umbră dorul 
după Yahve. Firea poporului ales nu s-a 
schimbat: aşteaptă de veacuri prezenţa Ta, a 
Domnului Savaot, în Sfânta Sfintelor din 
Templul mileniului trei. Este zbucium de 
valuri în sufletul copilului meu. Cu ochii mari 
îşi priveşte haina cea nouă. Vaporul credinţei 
pluteşte pe Marea sfinţită de evreul lisus. 


1 Leviticul 19, 18. 

Numai un poet plânge. Îşi plânge nemurirea. 
Cu ochii închişi se crede în deşertul Sinai. 
Nenumărate braţe de piatră se desfac în 
imensitatea arsă de soarele dreptății 
Profetului Moise. Se strâng în jurul unui 
popor ales de Dumnezeu. 

«Ascultă, Israele, Domnul Dumnezeul 
nostru este singurul Domn. 

Să iubeşti pe Domnul Dumnezeul tău, din 
toată inima ta, din tot sufletul tău şi din toată 
puterea ta. 

Cuvintele acestea, pe care ţi le spun eu 
astăzi, să le ai în inima ta şi în sufletul tău; 

Să le sădeşti în fiii tăi şi să vorbeşti de 
ele când şezi în casa ta, când mergi pe cale, 
când te culci şi când te scoli. 

Să le legi ca semn de mână şi să le ai ca 
pe o tăbliță pe fruntea ta. 

Să le scrii pe uşarii casei tale şi pe 
porțile tale.» 

lartă-mă, Doamne, nu [i-am înţeles 
iubirea. Îndoielnica mea fire a călcat menirea 
cu care m-ai înzestrat. Nestinsele flăcări ard 
inima în care Tu, Doamne al Puterilor, eşti 
prezent. Rămân fiul tău, căruia Tu i-ai dăruit 
Pământul făgăduinţei: 

«În ziua aceea a încheiat Domnul 
legământul cu Avram, zicând: Urmaşilor tăi 


1 Deuteronomul 6, 4-9. 

voi da pământul acesta de la râul Egiptului 
până la râul cel mare al Eufratului. »! 
x 


* * 


Îngerul-bun care a frânt coapsa 
patriarhului Iacob, în amurg de seară se luptă 
acum cu mine, evreu al mileniului trei. Lupta 
este inegală...; îl am pe Israel de partea 
mea... Duhul lui m-acoperă cu aripa albă a 
Îngerului-bun. Este lumină în sufletul meu. 
Râuri de apă limpede curg pe obrazul meu 
plin de pistrui, lăsând în urmă prospeţimea 
credinţei. Mă voi simţi, Îngerule-bun, în visul 
plin de iubire divină, cu sceptrul lui David în 
mână. Voi privi cerul, încercând să număr fiii 
lui Israel: 

«De aceea te voi binecuvânta cu 
binecuvântarea Mea şi voi înmulți foarte 
neamul tău, ca să fie ca stelele cerului şi ca 
nisipul de pe țărmul mării şi va stăpâni nea- 
mul tău cetățile duşmanilor săi; 

Și se vor binecuvânta prin neamul tău 
toate popoarele pământului, pentru că ai 
ascultat glasul meu.» 

* 


1 Facerea 15, 18. 
2 Facerea 22, 17-18. 

Eu sunt iudeul privit de lisus. Şi împart 
cu el durerea fericirii mele. De ce te uiţi la 
mine fără să mă cerţi? Imi pari parte din 
mine: evreu Tu, evreu eu; realitatea mileniu- 
lui meu îmi este tulburată de fericire. De 
fiecare dată când mă întâlnesc cu Tine, 
mâinile îmi tremură; mă consider un trădător: 
Oare ce zice Moise despre mine?! 

Aerul devine greu în camera mea 
îmbâcsită de icoane. Crinii din vază se ofilesc 
de atâta aşteptare. Seară de seară Te 
urmăresc cu aceeaşi răsuflare pierdută. Mă 
ajută profeţii să Te înţeleg, să Te întâlnesc pe 
Muntele Horeb. Dar ce-am făcut?... Am văzut 
slava Domnului în inima mea: «Când vei fi la 
necaz şi când te vor ajunge toate acestea în 
curgerea vremii, te vei întoarce la Domnul 
Dumnezeul tău şi vei asculta glasul Lui. 

Domnul Dumnezeul tău este Dumnezeu 
bun şi îndurat; nu te va lăsa, nu te va pierde 
şi nici nu va uita legământul încheiat cu 
părinţii tăi, pe care l-a întărit cu jurământ 
înaintea lor.»! 

Zbor ca un vultur rănit de propria-mi 
jertfă, caut un loc pentru neascultarea mea. 
Nedesluşit, tainic cobor pe scara lui Iacob 
încercând să mă regăsesc printre neamuri. 
Chipul meu rătăcitor este  veştejit de 
dogoarea deşertului. Numai chemarea Ta, 
Dumnezeul Puterilor, face să mă simt 


1 Deuteronomul 4, 30-31. 

asemenea patriarhului Avraam: «leşi din 
pământul tău, din neamul tău şi din casa 
tatălui tău şi vino în pământul pe care ţi-l voi 
arăta Eu».! 

Sunt singur şi vreau să te întâlnesc; 
inima mea vrea să-[i vorbească... De ai ştii că 
am gând ceresc, Tu m-ai lăsa să-[i aduc jertfa 
de seră, arderea de tot. 

Cu greu Te regăsesc în noaptea plină de 
lumină cerească, pe un colţ de Cer, care 
numai mie - fiu al poporului Tău - îmi 
aparţine. Întind o mână şi încep să sper că 
pot cuprinde o rază din slava Ta. Arde rugul 
care nu se mistuie, arde sufletul meu plăpând. 
Imi cad bucăţi de cer în palmă şi văd poporul 
Tău venind la Tine. 

«Și Eu voi ridica din tine un popor mare, 
te voi binecuvânta, voi mări numele tău şi vei 
fi izvor de binecuvântare. 

Binecuvânta-voi pe cei ce te vor 
binecuvânta, iar pe cei ce te vor blestema îi 
voi blestema; şi se vor binecuvânta întru tine 
toate neamurile pământului.» 

La auzul cuvântului Tău, Doamne al 
Puterilor, mă pierd în necunoaştere şi lacrima 
îmi cade aproape de dreptul lov. Îi cuprind 
trupul plin de bube încercând să-Ţi înţeleg 
dreptatea. Inima mea plină de rătăcire Ţi-o 
dăruiesc ca jertfă de ispăşire. Sunt un evreu 


1 Facerea 12, 1. 
2 Facerea 12, 2-3. 

rătăcit în plăcerile mileniului trei. Primeşte 
inima mea, Doamne al Puterilor, [i-o 
dăruiesc, i-o închin pe o tavă de argint. 
Îngenunchez ca Moise şi Te rog să mă ajuţi 
să-mi ţin mâinile ridicate. Lacrima mea este 
ca lacrima profetului Moise vărsată pentru 
poporul închinător la viţelul de aur. «Apoi am 
îngenuncheat a doua oară înaintea Domnului, 
ca şi întâia oară, patruzeci de zile şi patruzeci 
de nopți, fără să mănânc pâine şi fără să beau 
apă; m-am rugat pentru păcatele voastre cu 
care ați greşit voi, făcând rău înaintea ochilor 
Domnului Dumnezeului vostru şi mâniindu- 
L.» 

Iubirea mea merge pe valurile Mării 
Galileei, lăsând gândul să-mi zboare spre 
lumina slavei Tale. O Mare de apă sărată ţine 
sufletul meu încercat de Azazel. Credinţa îmi 
este smulsă ca un arbore din rădăcini. Unde 
eşti Doamne?!... «La râul Babilonului, acolo 
am şezut şi am plâns, când ne-am adus 
aminte de Sion. 

În sălcii, în mijlocul lor, am atârnat 
harpele noastre. 

Că acolo cei ce ne-au robit pe noi ne-au 
cerut nouă cântare, zicând: Cântaţi-ne nouă 
din cântările Sionului!» 

Furtună cu fulgere cereşti încearcă 
trupul meu. Vântul mă spală cu lumină divină. 


1 Deuteronomul 9, 18. 
2 Psalmul 136, 1-3. 

Sunt liber, am rupt lanţurile robiei şi pacea 
Ta mă cuprinde în rugăciune. Simt mirosul de 
smirnă de la Templul din Ierusalim; iubirea 
îngropată în inima cioplită de drepţii Tăi 
trezeşte nemurirea. Vădită durere de regăsire 
ascunsă îmi apasă sufletul. Povara pietrei 
acoperă mormântul sfânt topindu-se în ochii 
Fecioarei Maria. Urme de Mamă Sfântă 
rămân pe piatra călcată de un copil evreu... 
Împins de puterea iubirii din Chip, m- 
aplec şi sărut nemurirea. 

«Lăuda-Te-voi, Doamne cu toată inima 
mea, că ai auzit cuvintele gurii mele şi 
înaintea îngerilor îţi voi cânta. 

Închina-mă-voi în locaşul Tău cel sfânt şi 
voi lăuda numele Tău, pentru mila Ta şi 
adevărul Tău, că ai mărit peste tot numele cel 
sfânt al tău.»! 

S-a ascuns Steaua lui David pentru mine; 
evreu al mileniului trei. O caut în zadar pe 
cer. Steaua care purta dragostea Ta pentru 
lume a rămas o taină. Să întreb magii de la 
răsărit: să-mi răspundă dacă au văzut Prunc 
luminat de Stea? Le voi spune că este Chipul 
iubit de mine. Acolo (Sus) bate inima mea 
odată cu inima Serafimilor şi Heruvimilor. 
Apa din care sorb este adusă de îngeri. De 
când soarele a apus şi a acoperit marea, 
Cuvântul rostit de Tine înmugureşte în 
sufletul poporului Tău. Nu am mâna atât de 


1 Psalmul 137, 1-2. 

lungă să pot cuprinde (numai) pentru mine 
acea stea. Lumina ei mă tulbură, simt 
prezenţa Ta, Lumină Blândă. 

«Zis-am Domnului: Dumnezeul meu eşti 
tu, ascultă, Doamne, glasul rugăciunii mele. 

Doamne, Doamne, puterea mântuirii 
mele, umbrit-a capul meu în zi de război. 

Să nu mă dai pe mine, Doamne, din 
pricina poftei mele, pe mâna păcătosului; 
viclenit-au impotriva mea; să nu mă părăseşti, 
ca să nu se trufească.»! 

Robia trecătoare a poporului meu se 
vede pe fruntea mea săpată în stâncă, topind 
durerea care apare în sufletul meu de evreu 
al mileniului trei. Pescarul prinde fărâmă de 
credinţă... miez de dragoste divină se 
ascunde în inima mea. Pe culmile Muntelui 
Sinai se plimbă (cu mine de mână) îngerul- 
bun, lăsând să-i scape picuri de iubire peste 
copiii îndrăgostiţi de cer. Un dor pios de 
căutare cuprinde trupul evreului rătăcit, dar 
cu o singură chemare Abraham - din nou - 
Te-a auzit, Doamne al Puterilor. Mi-ai intrat în 
inima deschisă... Aripile plăpânde ale 
Heruvimilor şi Serafimilor au rămas ferecate 
în ceara sufletului meu. Numai Tu îmi 
hrăneşti trupul cu flori de munte. Piersica 
coaptă la soarele Tău am muşcat-o în grabă, 
ca un tânăr flămând. Fructul era aruncat în 
ţărâna arată de plugul căinţei. Din fulgerul 


1 Psalmul 139, 6-8. 

cerului se adapă făptura Ta cerească. Ochii 
păstrează prospeţimea cerului înfăşurat în 
curcubeu şi mâna o ţin ridicată spre Tine. 

Proaspăt zămislită, piersică curată, te 
spăl în lacrimi prăfuite de greşeală, te 
mănânc asemenea regelui David; ca pe o 
pâine de pe masa celor 12 seminţi ale lui 
Israel. Simt sufletul cum se mişcă, contopit cu 
statuia părăsită în ţărână. Din lemnul cioplit 
rup o bucăţică pentru a-mi aminti de idolatria 
poporului Tău. Tac şi regret uitarea actului 
primordial, când Tu ai chemat la Tine pe 
patriarhul Avraam. 

Doamne al Puterilor, a Ta privire 
mângâie - din nou - poporul Tău. 

«De aceea siliți-vă să pliniţi întocmai şi 
să păziţi cele scrise în cartea legii lui Moise, 
neabătându-vă de la ea nici la dreapta, nici la 
stânga. 

Să nu intraţi în legătură cu aceste 
popoare care au mai rămas printre voi, să nu 
pomeniţi numele dumnezeilor lor, să nu vă 
plecați înaintea lor, nici să le slujiţi, sau să vă 
închinați lor. 

Ci vă lipiţi de Domnul Dumnezeu vostru, 
cum aţi făcut până în ziua de astăzi. »! 

Incerc să dorm liniştit, asemenea 
îngerilor Tăi, Doamne al Puterilor, visul 
credinței să simtă Cuvântul Tău. Din miezul 
tainic al visării să apară patriarhul Iacov în 


1 Iosua 23, 6-8. 

Betel, în lupta cu Tine. Arată-Te, Yahve, în 
visul meu; arată-le îmbrăcat în lumină, 
precum smochinul care aduce rod. Harul Tău 
să-l cobori încet peste poporul Tău. Doar ştii, 
Doamne!... A fost ca ieri ziua de început... 
Duhul a lăsat chipul şi S-a dus... Adieri de 
aripi uriaşe au început să transforme 
pământul promis. Pregătiri de furtună 
acopereau Canaanul. Peşti mari - cât un copil 
- îşi vărsau oful în năvod; era Chipul Tău, 
eram eu... Eu, cel plămădit în noaptea 
coacerii de pâine a mileniului trei, când roua 
de pe frunze căzuse peste ochii ăi, iar 
lumina din Sfânta ardea lângă trupul tăcut al 
lui Adam. 

Candelabrul cu braţele de aur va fi 
martor disperării poporului Tău. Turla 
Bisericii se va clătina în ochii tuturora făcând 
semn de împăcare. Din cripta de la Macpela 
va curge mir de aloe şi vom crede în venirea 
Ta, Mesia. 

«Îl văd, dar acum încă nu este; îl privesc 
dar nu de aproape; o stea răsare din lacov; un 
toiag se ridică din Israel şi va lovi pe 
căpeteniile Moabului şi pe toți fiii lui Set îi va 
zdrobi. »! j 

Arde Marea de atâta căință. În valuri, cât 
un munte, doi ochi Te caută, Doamne. In apa 
iubirii sfinte se scaldă fiul poporului Tău. 
Năvală de lăcuste acopere Marea şi fructe 


1 Numerii 24, 17. 

necoapte cad pe pământ, lăsând în urmă 
şoapte, chipul meu plămădit de Tine, Elohim. 

Indurate! Chipul iubirii plămădit de Tine 
a schimbat pământul. Fiinţa pe care o pipăi 
cu palma este un odor regăsit. Simt izvor de 
lumină, de tainică căldură. Apropii buzele şi 
sorb dintr-un mister venit de Sus. Las să 
crească tăcerea iubirii şi pacea în sufletul 
meu de evreu. Transfiguraţi de a Ta pornire, 
lăsăm să curgă dragostea Ta; să curgă odată 
cu sângele din inima mea. Apar pe obrazul 
meu pete mici de fericire. Ne îmbrăţişăm 
privind în Sus, de parcă am vorbi cu Tine. 

Spulberat de visele produse de 
computer, cu capul plecat, îngenunchez în 
faţa Muntelui Sionului, încercând să Te 
regăsesc. Desfac Scripturile Sfinte, sorb harul 
care curge din cuvinte. Las focul sfânt să 
mistuie ultima mea căinţă, asemenea rugului 
aprins. Arbore biciuit de palme nevăzute, 
tăgăduit în clipa dialogului divin... Începi să 
înfrunzeşti la capăt de morminte... 

Yahve, mi-ai străpuns inima cu lancea 
harului primit de Avraam şi din ea curg râuri 
de iubire pe pământul pârjolit de bomba 
atomică. Din ea se adapă lumea mileniului 
trei şi norii negri se transformă în rouă. 

Mă simt obosit, înlănţuit de iubirea 
arătată poporului tău ales. Dragostea Ta a 
poposit în trupul meu ca un dar fără de preţ. 
Sfios şi gânditor; gândind la rana produsă de 

harul Tău, voi urca treaptă după treaptă, 
flămând după acea mană cu care se hrăneau 
părinţii mei în pustie. Şi voi învinge 
întunericul mileniului meu. 

«Să nu vă faceţi idoli, nici chipuri 
cioplite; nici stâlpi să nu vă ridicaţi; nici 
pietre cu chipuri cioplite cu dalta să nu vă 
aşezaţi în pământul vostru, ca să vă închinaţi 
la ele, că Eu sunt Domnul Dumnezeul vostru. 
(ss) 

De veţi umbla după legile Mele şi de veți 
păzi şi plini poruncile Mele. (...) 

Voi trimite pace pe pământul vostru şi 
nimeni nu vă va tulbura; voi goni fiare 
sălbatice şi sabia nu va trece prin pământul 
vostru. (...) 

Căuta-voi spre voi şi vă voi binecuvânta; 
veți avea copii, vă voi înmulţi şi voi fi 
statornic în legământul Meu cu voi.»! 

Atotputernicule, este primăvară în 
sufletul meu, universul este plin de flori. Am 
obosit de atâta rătăcire; de ce Te ascunzi, 
Doamne, printre culori? Ţepoasa floare de ar- 
tar ascunde Chipul Tău!... 

Cerule! Dă-mi strălucirea Ta. Aur şi 
argint să pot îmbrăca. Ingerii să cânte la 
harpă muzica astrelor făcute de Tine. Din 
galaxii să se deschidă sufletul meu pentru 
veşnicie. Visez uitându-mă la Cer. Visele se 
întind ca un năvod aruncat în Marea 


1 Leviticul 26, 1, 3, 6,9. 

Tiberiadei de Apostolii Fiului Tău. Alerg să 
pipăi iubirea prinsă în năvod. Soarele cre- 
dinţei mă opreşte. lIntorc privirea ca un 
cerşetor, dar nu Te văd... Obosit şi flămând, 
ridic ochii spre Cer şi tac aşteptând chemarea 
Ta; chemarea primită de Avraam. 

Trezirea! Mă caută un înger. A scăpat din 
lanţurile neascultării mele. A venit cu inimă 
curată să arunce îndoiala necredinţei mele. 
De cum m-a privit îngerul bun, focul căinţei a 
început să mistuie trupul meu; în grădini 
tainice, neumblate de muritori. 

Ingerule bun, puţină viaţă trăită alături 
de tine ar spăla ochii mei plini de ură. 
Chemarea ta ar aduce fericirea pe pământ. 

Iubirea despre care Tu ai vorbit lui Moise 
a înfipt rădăcini adânci. Sămânţa Cuvântului 
Tău a născut Chipul Galileeanului în Betleem. 
Cu Chipul Lui se vor hrăni şi neamurile 
mileniului trei. 

«Să nu te răzbuni cu mâna ta şi să nu ai 
ură asupra fiilor poporului tău, ci să iubeşti 
pe aproapele tău ca pe tine însuţi. Eu sunt 
Domnul Dumnezeul vostru. »! 

«Şi, apropiindu-se unul din cărturari, 
care Îi auzise vorbind între ei, şi, văzând că 
bine le-a răspuns, L-a întrebat: Care poruncă 
este întâia dinte toate? 


1 Leviticul 19, 18. 

lisus i-a răspuns că întâia este: „Ascultă 
Israele, Domnul Dumnezeul nostru este 
singurul Domn.” 

Și: „Să iubeşti pe Domnul Dumnezeul tău 
din toată inima ta, din tot sufletul tău, din tot 
cugetul tău şi din toată puterea ta”. Aceasta 
este cea dintâi poruncă. 

lar a doua e aceasta: „Să iubeşti pe 
aproapele tău ca pe tine însuți.” Mai mari 
decât acestea nu este altă poruncă.»! 

Am căzut în capcana fericirii, sufletul 
poporului tău cedează sub greutatea Duhului 
Tău plin de iubire. Desfac aripile păsării 
măeastre pentru a Te putea vedea, eu, evreu 
al mileniului trei. Cu blândeţea Fiului Tău 
care a pătimit pentru neamuri, îmi ridic pânza 
neagră de pe ochi şi strig: Ridicaţi sufletele 
voastre ca obstacol în faţa fluviului murdar!... 
Apa credinţei să spele idolatria mileniului 
trei. La izvorul apelor să apară chipul 
Domnului lisus. Pasul animalelor (curate) fără 
pereche să şteargă roua de pe frunzele verzi 
ale măslinului răsărit pe Muntele Ararat. 
Atunci dăinuirea râurilor purificate de ochii 
Tăi să umple Marea căinţei, într-o chemare 
continuă a Numelui Tău, Elohim. 

«Apoi a zis Valaam către Balac: „Stai 
lângă jertfa ta, iar eu mă duc, că poate îmi va 
ieşi Domnul inainte şi ce-mi va descoperi El 
aceea îți voi spune.” Şi a rămas Balac lângă 


1 Marcu 12, 28-31. 

jertfa sa, iar Valaam s-a dus într-un loc înalt 
să întrebe pe Dumnezeu. »! 

Zămislit din nori de lumină,îngerul 
zboară străbătând cerul către apus. 
Cutezanţa unui muritor este de a ajunge ca 
îngerul. Privilegiul de a trăi cât mai Sus, sub 
formă de picuri de lumină cerească. 

Resemnat, trag cuvertura pe ochi şi 
încerc să uit că nu suntem împreună: eu şi 
îngerul bun. În somnul meu adânc, astre - 
uitate de timp - se cunună. Îngeri cu aripi de 
vultur rotesc în jurul iubirii cereşti. Fiinţa 
întreagă las să coboare, să-i spun în şoaptă 
despre jertfa adusă de Iacov în Betel. 
Luminile din catedrale ispitesc a lumii 
rătăcire. Dispare încet, sub dale albe, chipul 
îngerului bun. Pleacă tăcut de lângă mine, 
unindu-se cu o floare... Cupa ei împrăştie 
parfum de lumină divină. Mă leg de pământ 
cu o răsuflare şi caut să înţeleg zborul 
îngerului bun. Poposesc cu gândul în livadă şi 
văd un măr căzut pe frunze. Un ochi orbit 
încearcă să-l culeagă... Un gust amar 
cuprinde fiinţa în a ei pornire. Să îl arunce, să 
îl păstreze, se chinuie tăcut. Şi gândul se 
ridică... Livada a rămas părăsită de îngerul 
bun. 

«Rămânând Iacov singur, s-a luptat 
Cineva cu dânsul până la revărsatul zorilor. 


1 Numerii 23, 3. 

Văzând însă că nu-l poate răpune Acela, 
S-a atins de incheietura coapsei lui şi i-a 
vătămat lui lacov încheietura coapsei, pe 
când se lupta cu el. 

Și i-a zis: „Lasă-Mă să plec, că s-au ivit 
zorile!” Iacov l-a răspuns: „Nu Te las până nu 
mă vei binecuvânta.” 

Și l-a întrebat Acela: „Care iţi este 
numele?” Şi el a zis: „lacov!” 

Zisu-i-a Acela: „De acum nu-ţi va mai fi 
numele Iacov, ci Israel te vei numi, că te-ai 
luptat cu Dumnezeu şi cu oamenii şi ai ieşit 
biruitor!”»1 

Atotputernice, Te voi întâlni când voi 
avea pleoapele grele. Bătrâneţea mea va 
potoli focul meu după Tine. Gândurile mele de 
evreu al mileniului trei vor rula înăbuşite de 
amintiri. Voi citi cartea vieţii mele şi mă voi 
împărtăşi cu clipa trăită alături de Tine. Vor 
poposi pe obrajii mei de lut razele harului 
trimis de Tine, Doamne al Puterilor. lar eu, 
cuminte, cu inima plecată, cu sufletul călător 
printre blocuri, voi strânge în braţe (ca 
niciodată) Chipul Tău. Atunci voi striga: Te- 
am furat Tatălui Ceresc ca pe o rază, eu 
trăitor asemenea ultimului păcătos. Te-am 
adus pe pământ pentru a îndepărta 
întunericul ascuns în genele mele, eu, om al 
mileniului trei. 


1 Facerea 32, 24-28. 

Deşteptat de scânteia luminii Tale, 
umbrele rachetelor nucleare îmi dispar din 
priviri, zâmbetul de copil nevinovat îmi 
reapare; îmi reverşi în priviri închipuiri sfinte. 

«Și era Moise de o sută douăzeci de ani, 
când a murit, dar vederea lui nu slăbise şi 
tăria lui nu se împuţinase. 

Și au plâns fiii lui Israel pe Moise, în 
şesurile Moabului, la lordan, aproape de 
Ierihon, treizeci de zile, până când s-au 
împlinit zilele de jelit şi de plâns după 
Moise.»! 

Sună clopotul a jale..., toaca îi urmează, 
strigând!... În cripta acoperită de crini, o 
inimă ieşită din petale se închină ie, 
Atotputernice. Alături de ea, sufletul meu de 
evreu părăsit, plânge. Inima mea este plină 
de sângele  biruinţei drepţilor Primului 
Testament. Florile de crin o mângâie cu 
iubirea lui lisus. Sufletul meu vorbeşte singur, 
îşi aminteşte de viaţa trăită împreună pe 
pământ. El este dus la ceruri; el, profetul 
Moise. Acolo voi încerca să merg şi eu (cu 
greu), în iarna amorţită de geruri. 

«De atunci nu s-a mai ridicat în Israel 
prooroc asemenea lui Moise pe care 
Dumnezeu să-l fi cunoscut faţă către faţă, nici 
să săvârşească toate semnele şi minunile cu 
care Domnul l-a trimis în pământul Egiptului 
asupra lui Faraon şi asupra tuturor 


1 Deuteronomul 34, 7-8. 

dregătorilor lui şi asupra a tot pământul lui; 
nici să facă cu mână tare şi cu mari înfricoşări 
ceea ce a făcut Moise înaintea ochilor a tot 
Israelul.» 

Departe de Tine, Doamne, dragostea mea 
se prăbuşeşte în necunoaştere. Trupul, 
mădularele mele, îşi priveşte sufletul în 
oglinda ceţoasă a dimineții uitată de timp. Doi 
tineri sădesc pomul vieții aproape de casa 
sufletului meu rătăcit în întuneric. Ochii lui se 
luminează de iubirea care izvorăşte din Tine, 
Doamne. Trotuarul aglomerat de pietoni îl 
calc cu dragoste de sfânt. Numai muzica mile- 
niului meu îmi tulbură durerea singurătăţii şi 
a apropierii de Cer. 

Vipera mileniului trei a muşcat adânc din 
iubirea drepţilor Primului Testament. Otrava 
tehnologiei a ajuns să cuprindă pământul. 
Imaginile care cinstesc păcatul seduc pe 
aproapele meu. Nepăsători, acoperiţi de 
imagini, oamenii secolului meu îşi transmit 
veninul prin computer. Să fie iubirea plină de 
venin? Socotesc că este doar o glumă! Aştept 
a doua Ta venire!... 

«Dar  Mângăietorul, Duhul Sfânt, pe 
Care-L va trimite Tatăl, în numele Meu, Acela 
vă va învăţa toate şi vă va aduce aminte 
despre toate cele ce v-am spus Eu. 


1 Deuteronomul 34, 10. 

Pace vă las vouă, pacea Mea o dau vouă, 
nu precum dă lumea vă dau Eu. Să nu se 
tulbure inima voastră, nici să se înfricoşeze. »! 

Călăul plătit de regele orb taie floarea 
din rai. Ochii lui sorb petalele proaspete şi 
securea o aruncă la întâmplare. Ce este cu 
tine, fiară apocaliptică? Parfumul dragostei, 
arătat de Yahve poporului Său, te-a tulburat... 
Stropi de rouă cad pe haina ta pătată de 
sângele cald. Trupul de călău ţi se acoperă de 
aburi încinşi (de smoală). Îndrăgostit de 
proprie-ţi pradă, cazi în genunchi implorând 
milă. Îţi lepezi veşmintele, lăsând floarea să 
răsară în frumosul anotimp; e primăvară pe 
pământ. 

«lar leftae a zis: „Eu şi poporul meu am 
avut cu Amoniţii ceartă mare şi eu v-am 
chemat, dar voi nu m-aţi scăpat din mâinile 
lor. 

Văzând însă că nu este nici un izbăvitor, 
mi-am pus viaţa în primejdie şi m-am dus 
împotriva Amoniţilor şi Domnul i-a dat în 
mâinile mele. (...)» 

Se înnoptase în sufletul meu de evreu al 
mileniului trei. Părăseam Cetatea Sfântă în 
liniştea chemării Tale. Vegheam mulţimea de 
New York-ezi adormiţi de computer. Privirile 
lor se pierdeau slobode în necunoaştere. Păs- 
trau luciri neşterse de lumina curcubeului. 


1 Ioan 14, 26-27. 
2 Judecătorii 12, 2-3. 

Mai stăruie în sufletul meu covorul verde al 
virtuţii divine. Din bunătatea Ta, Doamne, S-a 
născut Pruncul lisus. Un înger bun a pus dra- 
gostea Lui pavăză peste muritori. Harul Tău 
se pogora peste mine, peste poporul evreu. 
Sunete de corn anunțau marşul unui popor 
ales de Tine. Evanghelia înmugurea în 
sufletul neamurilor rătăcite. S-a născut un 
Prunc în Betleemul Iudeii, întreg pământul I 
se închină. Sufletul meu intră în Sfânta 
Sfintelor..., Ierusalimul mă cheamă, acum, la 
început de mileniu trei. 

«Dacă tu, după ce vei trece peste Iordan, 
în pământul pe care Domnul Dumnezeul tău 
ţi-l va da, vei asculta glasul Domului 
Dumnezeului tău şi vei împlini cu băgare de 
seamă toate poruncile Lui pe care ţi le dau 
astăzi, atunci Domnul Dumnezeul tău te va 
pune mai presus de toate popoarele 
pământului. »! 

Spăl faţa mea cu roua de pe flori... Ziua 
îmi pare întunecată fără Tine, Lumină Blândă. 
Trăiesc în trup şi-n suflet năprasnice dureri. 
Noaptea neascultării cuvântului Tău pleacă 
cu greu... Deschid inima mea pentru aţi aduce 
jertfa de împăcare. Glasul Tău mă cheamă. 
Oglinda ispitei mi-a prins trupul istovit de 
atâta căutare. Îngăduie-mi, Yahve, să dau 
drumul privirii ochilor mei întrebători. Netăl- 
măcita minune mă apropie de rugul care arde 


1 Deuteronomul 28, 1. 

şi nu se mistuie. Bucăţi din trup îţi dăruiesc 
ca jertfă... oglinda s-a spart!... Strigătul 
prelung al îngerului bun îmi arată Lumina 
Blândă a ochilor Tăi. După care îmi privesc 
faţa în oglinda cerului, suspinând... 

«Işi va pune Aaron mâinile sale pe capul 
ţapului celui viu şi va mărturisi asupra lui 
toate  nelegiuirile fiilor lui Israel, toate 
nedreptățile lor şi toate păcatele lor; şi, 
punându-le pe acestea pe capul ţapului, îl va 
trimite cu un om anumit în pustie.» 

Ingerule bun, consideră adevărată 
privirea omului mileniului trei şi vizitează-l 
într-o zi luminată de soare. Lupoaica cu 
sălbatice devorări a fost alungată de o mână 
curată. Îți mărturiseşte un fiu al poporului lui 
Dumnezeu. 

Schimb singurătatea tulburătoare în 
bucurii venite de Sus. Iubirea divină îmi 
înconjuară răsuflarea de om care pilotează 
rachete.  Răzbun aşteptarea Ta printr-o 
lacrimă plin de nădejde. Alung mâhnirea din 
sufletul meu cu cărbunii aprinşi luaţi din 
cădelniţa lui Eleazar. Te aştept, Îngerule bun, 
vreau să te pipăi trupeşte. 

Setea după dragostea Ta de Creator, 
apasă fiinţa mea dominată de tehnologia 
modernă. Soarele scapără asfinţit, Fecioara 
calcă pământul înnegrit de  neascultare. 
Perdele de umbră se aştern peste valea 


1 Leviticul 16, 21. 

Iordanului. Plumburiul apei sfinte curge cu 
greu, lasă în urmă dorul după Tine, Doamne. 
E zbucium de valuri în jocul ceresc. Apare 
Profetul, în togă de jude, curăţind apa 
mileniului trei. 

Îngerule bun te-aş crede în deşert, 
departe de lume, dar mă atingi cu ramura 
verde de măslin, primită de Noe pentru 
mine... pentru  tine..., pentru noi; fiii 
mileniului dominat de tehnologie, de 
computer. 

«Acestea sunt cuvintele pe care le-a grăit 
Moise la tot Israelul peste Iordan (...) Să nu 
vă sfiiti de la fata omului, că judecata este a 
lui Dumnezeu. lar pricina care va fi greu 
pentru voi să o aduceţi la mine şi o voi asculta 
eu.»! 

Zdrobit de roţi cu dinţi de fier, plâng 
picătura de sânge care cade pe caldarâmul 
încins de durere. Învăluit de harul Tău, viaţa 
îmi pare aproape de Tine, Atotputernice. 
Somnul tăcerii universului care mă înconjoară 
îmi acoperă faţa luminată de Tine. Buzele 
reci, lipsite de viaţă, lasă sufletul să împrăştie 
ceața în care iubirea Ta de Părinte se arată 
pentru mine. Ajută-mă să fiu cu Tine, Lumină 
Bună, acolo unde curge apa vie. Somnul 
veşniciei să mă ţină aproape de Tine. 

«O, cine va da capului meu apă şi ochilor 
mei izvoare de lacrimi, ca să plâng ziua şi 


1 Deuteronomul 1, 1, 17. 

noaptea pe cei loviți aii fiicei poporului meu? 


Iată, vin zile, zice Domnul, când voi 
cerceta pe toți cei tăiaţi şi netăiați împrejur. 
(...)»! 

Părinte, fiul Tău, evreu al mileniului trei, 
este îngropat în maşini de lux, în restaurante 
şi cluburi de noapte. Amnarul credinţei nu 
mai arde pe chipul lui. Conştiinţa că este 
vlăstar al poporului ales de Tine a amorţit. 
Dureri deşarte frământă sufletul său. Numai 
adevărul din potirul sfinţit de sângele Fiului 
Omului poate stinge oful greu din a lui fiinţă. 
Firea lui omenească, slabă, trecătoare, are 
nevoie (din nou) de chemarea Ta, Doamne. Tu 
ştii bine. Omul creat de Tine crede gândului 
său, dorinţa de a Te regăsi într-o bună zi. 

Încerc să privesc Chipul Tău zugrăvit pe 
cupolă, să înţeleg taina dumnezeiască a 
Întrupării Fiului Tău, lisus Hristos. Încerc să 
păstrez adevărul pe care semenul meu îl 
respinge, să înăbuşi invidia cu iubirea Ta de 
Părinte. Urmez calea Ta cu bucuria simțită de 
sfinţi. Lumina Ta niciodată nu piere, egoismul 
secolului meu este înăbuşit de fericirea de Te 
simţi aproape de mine, Doamne. 

«Către Tine, Doamne, am ridicat sufletul 
meu, Dumnezeul meu. 

Spre Tine am nădăjduit, să nu fiu ruşinat 
în veac, nici să râdă de mine vrăjmaşii mei. 


1 Ieremia 9, 1, 25. 

Pentru că toţi cei ce Te aşteaptă pe Tine 
nu se vor ruşina; să se ruşineze toți cei ce fac 
fărădelegi în deşert. 

Căile Tale, Doamne, arată-mi, şi cărările 
Tale mă învaţă. 

Indreptează-mă spre adevărul Tău şi mă 
învaţă, că Tu eşti Dumnezeu, Mântuitorul 
meu, şi pe tine Te-am aşteptat toată ziua.»! 

Smulge din mine, Atotputernice, simţirea 
mea murdărită de mileniul în care am intrat, 
noi copiii ăi. Primeşte jertfa rugăciunii 
noastre, curăţă mâinile mele pătate. Să ajung 
transfigurat la Cer, lăsând pe pământ 
umbrele prefăcute în îngeri. Dacă semnul 
secolului meu părăseşte adevărul, fă-l să 
caute din nou semnul vieţii, şarpele de aramă. 
Fă-mă, pe mine, evreu rătăcit, să fiu arhitect 
desăvârşit, să plăsmuiesc trupul meu după 
chipul îngerului bun. Fapta să nu se 
transforme în vorbă, bucuria de a trăi în 
lumina feţei Tale să-mi devină dogmă, iar 
sufletul să cunoască veşnicia. Nu mă lăsa să- 
mi greşesc menirea de ales al Celui Sfânt. 
Suferinţa apropie eternitatea, o aduce pe 
pământ. Blând să-mi fie chipul, poleit de 
înţelepciunea  Ecclesiastului, întru iubire 
divină. 

«Ceea ce a mai fost, aceea va mai fi, şi 
ceea ce s-a întâmplat se va mai petrece, căci 
nu este nimic nou sub soare. 


1 Psalmul 24, 1-5. 

Dacă este vreun lucru despre care să se 
spună: „lată ceva nou!” aceasta a fost în 
vremurile străvechi de dinaintea noastră. (...) 

Eu, Ecclesiastul, am fost regele lui Israel 
în Ierusalim. »! 

Dorinţa de a gusta din pomul oprit al 
cunoştinţei binelui şi răului domină viaţa 
omului mileniului trei. Sufletul meu suspină 
după lumină. Rareori semenul meu vrea să 
simtă bucuria faptei bune. Cu toate acestea, 
suferinţa apropie chiar şi pe oamenii secolului 
meu. Când omul domină viaţa prin prezenţa 
Ta, Doamne, el ajunge să cunoască suferinţa 
ca pe o aducere aminte. Bucuria - luată ca 
izvor de început - îmbrăţişează sâmburele 
credinţei cu nădejdea mântuirii. Numai 
conştiinţa veghează sufletul şi îl apropie de 
Tine, Atotbunule. 

Străfundul fiinţei mele, doritor de plăceri 
trecătoare, îl sacrific înălţându-mi privirea 
spre Cer. Atunci primesc puterea de a vorbi 
cu Tine, Yahve. Visul ludic se metamorfozează 
într-o muzică a astrelor vizitate de îngeri. Nu- 
mai în  străfundurile pământului răsar 
contradicţiile. Binele suprem creşte încet 
lăsând omului iertarea. 

Când îmi plâng neascultarea, lisus 
plânge odată cu mine. Chipul Lui acoperă 
trupul meu cu o aură a îngerilor scăldaţi în 
lumină. Şi zbor întărit de lumina harului, caut 


1 Ecclesiastul 1, 9-10, 12. 

loc pentru a mea căinţă. Nedesluşit, tainic 
cobor, mă ascund în inima cuminte a sfinţilor. 
Cum să fac să mă înţeleagă semenul 
mileniului meu: a iubi este taină sfântă, o 
fărâmă dintr-o creangă ruptă din porunca Lui. 
Ţie îţi vorbesc: Veşnicie! Răspunde chemării 
unui fiu al lui Avraam. Îmbracă-mă în haina 
bucuriei Tale, fă-mă liber, în plin mileniu trei. 

«Nu judecaţi şi nu veţi fi judecaţi; nu 
osândiți şi nu veți fi osândiți; iertaţi şi veţi fi 
iertați. 

Daţi şi vi se va da. Turna-vor în sânul 
vostru o măsură bună, îndesată, clătinată şi 
cu vârf, căci cu ce măsură veţi măsura, cu 
aceeaşi vi se va măsura.»! 

Eresuri trecătoare se sparg pe frunţi 
săpate în stânci, topind durerea care apare 
acolo unde am iubit. Pescarul prinde în năvod 
miez de dragoste divină. Se pogoară peste 
mine o fărâmă de lumină. Pe culmi de creste 
depărtate se plimbă îngerii cei buni. Lăsând 
în urmă a lor scânteie de căldură. Un dor pios 
de căutare cuprinde a mea fiinţă. Şi văd pe 
Moise cum coboară cu două table sfinte. 

De ce uit de Tine, Doamne, când totul e 
pierdut? Singurătatea nu vine de la mine; 
mileniul trei e singur şi el printre celelalte 
timpuri. Te rog, Adonai, în noaptea care îmi 
aparţine, să Te arăţi pe un colţ de cer. Să 
întind o mână şi să sper că pot cuprinde ceea 


1 Luca 6, 37-38. 

ce este pentru mine. Arde icoana albă din 
perete, arde sufletul meu păgân. Cad bucăţi 
din cer în palma-mi, aud întâia Ta poruncă. 

Dar s-a ascuns steaua mea...; steaua 
mileniului trei. O caut în zbor pe cer..; 
tehnologia nu mă apropie de ea. Să întreb 
Magii de la răsărit: dacă au văzut căzând o 
stea!... Le voi spune că este Chip iubit de 
mine, evreu tulburat de modernitate. 

«Doamne, Dumnezeul nostru cât de 
minunat este numele Tău în tot pământul! Că 
s-a înălțat slava Ta, mai presus de ceruri. (...) 

Când privesc cerurile, lucrul mâinilor 
Tale, luna şi stelele pe care Tu le-ai întemeiat, 
îmi zic: 

Ce este omul că-i aminteşti de el? 

Sau fiul omului, că-l cercetezi pe el? 

Micşoratu-l-ai pe dânsul cu puţin faţă de 
îngeri, cu mărire şi cu cinste l-ai încununat pe 
el. 

Pusu-l-ai pe dânsul peste lucrul mâinilor 
Tale, toate le-ai supus sub picioarele lui.»! 

Fulgere cereşti mi-au smuls credinţa 
pripăşită în inimă. În zadar am încercat să-mi 
salvez sufletul, inima în care sălăşluiai Tu, 
Doamne. Vântul modernităţii mileniului meu a 
purtat departe iubirea mea faţă de Tine. A 
rămas numai gândul de altădată, în care Te 
regăsesc plângând după mine. La auzul 
glasului Tău, Yahve, statuia idolatră a 


1 Psalmul 8, 1, 3-6. 

mileniului tehnologiei avansate se sfărâmă la 
picioarele drepţilor Primului Testament. S-au 
rupt lanţurile neascultării..., sunt liber!... A 
rămas urma zilei în care Tu, Doamne în 
Treime, erai departe de mine. 

«..Să ascultați glasul Meu, şi Eu voi fi 
dumnezeu vostru, iar voi Imi veţi fi poporul 
Meu, şi să umblaţi pe toată calea pe care vă 
poruncesc Eu, ca să vă fie bine.»! 

Icoană plină de păcate este pământul 
mileniului trei. Fiinţă trăită în chin şi uitare 
este omul tehnologiei moderne. Iubirea 
pogorâtă de la Duhul Sfânt a căzut pe 
petalele uscate ale florilor artificiale. Nici eu 
nu-mi mai deschid inima la chemarea Ta. 
Adierea îngerului bun nu o mai simt în 
privirea ochilor mei orbiţi de neascultare. 
Soarele nu mai vine nechemat de rugăciunea 
copiilor mângâiaţi de Hristos. Îngândurat, îmi 
plec genunchiul - precum profetul Moise - şi 
cer iertare pentru mine, pentru omul 
mileniului trei. Icoana - pământul - să-şi 
lumineze chipul şi Muntele Veşniciei, Muntele 
credinţei, să fumege din nou, să vestească 
prezenţa Ta printre muritori. 

«Chipul slavei Domnului de pe vârful 
muntelui era în ochii fiilor lui Israel, ca un foc 
mistuitor. 


1 Ieremia 7, 23. 

Și s-a suit Moise pe munte şi a intrat în 
mijlocul norului; şi a stat Moise pe munte 
patruzeci de zile şi patruzeci de nopți.»! 

Mirosul de smirnă din Templul Nou de la 
Ierusalim trezeşte iubirea  amorţită a 
mileniului trei. Vădită bucurie ascunde inima 
mea de copil rătăcit printre blocuri cu o sută 
de etaje. Povara pietrei cioplită de Tine, 
Atotputernicule, m-a făcut puternic în faţa 
ispitei. Ruga mea a fost auzită. Tălpi de înger 
au rămas pe trupul meu biciuit de valurile 
robiei. Acum iubesc cu putere prezenţa Ta pe 
pământ. Smirna din Templul Nou de la 
Ierusalim mi-a trezit iubirea pentru Tine, 
Dumnezeule Savaot. 

«Voi încheia cu ei un legământ al păcii, 
legământ veşnic voi avea cu ei. Voi pune 
rânduială la ei, îi voi înmulţi şi voi aşeza în 
mijlocul lor locaşul Meu pe veci.» 

Încerc să adorm liniştit, de frumuseţea 
visului patriarhului Iacov. Îngerul bun să 
apară în miezul tainic al vieţii omului dominat 
de computer. Să fie îmbrăcat (el) în flori de 
ienupăr, asemenea salcâmului înflorit în 
grădină. Parfumul adus de Duhul Tău să 
acopere vina omului mileniului trei. 

Din ochii mei de evreu să cadă o lacrimă 
pe focul căinţei. Chipurile torturate de 
neascultare să urce pe scara lui Iacov. Din 


1 Ieşirea 24, 17-18. 
2 lezechiel 37, 26. 

cenuşa străbunilor mei, un boboc de floare 
rară să împingă pământul în sus, spre Tine, 
Dumnezeule Savaot. 

«Apoi S-a arătat Domnul în capul scării şi 
i-a zis: „Eu sunt Domnul, Dumnezeul lui 
Avraam, tatăl tău şi Dumnezeul lui Isaac. Nu 
te teme! Pământul pe care dormi ţi-l voi da ție 
şi urmaşilor tăi. 

Urmaşii tăi vor fi mulţi ca pulberea 
pământului, (...) şi se vor binecuvânta întru 
tine şi întru urmaşii tăi toate neamurile 
pământului. »! 

Poposesc cu privirea credinţei pe 
muntele Veşniciei, în livada Ta, Doamne al 
Puterilor, şi văd un măr căzut pe frunzele 
uscate de neascultare. Un ochi scobit, o mână 
tremurândă, încearcă să prindă ispita lui 
Azazel. Buze cărnoase, livide, înfig dinţii în 
putreziciune... Un gust al morţii cunoaşte 
fiinţa mea de om al mileniului trei. Să îl 
arunc?!  Să-l păstrez?!... Mă chinui în 
automobilul meu de lux... Pipăi fructul cu 
răsuflarea mea disperată şi cad în ne- 
cunoaştere. 

Lacrimă, picătură din mare. Spală 
dragostea mea pătată de ispita mileniului 
meu. Trupul să cunoască mângâierea Ta de 
Părinte. Să nu mă prăbuşesc în propria-mi 
tină. Locaşul sfânt să devină pentru mine casa 


1 Facerea 28, 13-14. 

sufletul meu! Fă-mă să iubesc asemenea unui 
sfânt cu ochii pătrunşi de lumina divină. 

«Şi răspunzând, le-a zis: Mergeţi şi 
spuneți lui Ioan cele ce aţi văzut şi cele ce ați 
auzit: Orbii văd, şchiopii umblă, leproşii se 
curăţesc, surzii aud, morții înviază şi săracilor 
li se binevesteşte. 

Și fericit este acelea care nu se va simți 
întru Mine. »! 

Acolo, în Ceruri, arde o candelă pentru 
mine şi întunericul se topeşte în lumină. 
Bulgării de foc se rup din planete; acolo arde 
inima mea pentru tine, Elohim. 

Omul, plăsmuit în noaptea coacerii de 
pâine, când roua de pe frunze a căzut pe 
pământ; omul, care urcă scările navelor 
cosmice, îşi lasă trupul rece să ardă la lumina 
lumânărilor din biserici. Candelabre cu braţe 
de fier vor fi martore disperării noastre; noi, 
oameni ai mileniului trei. 

Când catapeteasma Templului cel Nou se 
va clătina, făcând semn Cerului, din cripta 
întunecată va curge mir de aloe. Atunci Mesia 
va veni să judece neamurile. Atunci, Dum- 
nezeul în Treime, mă va chema să sărut rănile 
Fiului. Şi Duhul Domnul se va purta peste 
ape. Atunci mă voi trezi din somnul dat 
uitării. Şi te voi iubi, Yahve, Doamne al 
Puterilor. 


1 Luca 7, 22-23. 

«Aşa zice Domnul: „Să nu mergeti şi să 
nu faceţi război cu fraţii voştri. Întoarceţi-vă 
fiecare la casa voastră, căci de Mine s-a făcut 
acest lucru!” Și au ascultat ei de cuvintele 
Domnului şi s-au întors înapoi din drumul lor 
împotriva lui leroboam. (...) 

Mânia Mea nu se va mai vărsa asupra 
Ierusalimului. (...)»! 

Ingerule bun, te-am furat Soarelui ca pe 
o rază, eu, trăitor asemeni stelelor. Te-am 
adus pe pământ pentru a păzi lumina din 
sufletul meu. Atunci vor dispărea umbrele 
întunericului din privirile semenilor mileniului 
trei. Trăirea aproape de Tine, Doamne lisuse 
Hristoase, va aduce zâmbetul pe feţele 
noastre schimonosite de neascultare. 
Dulceaţa harului ceresc va umple inima 
noastră cu nectar odihnitor. 

Cu toate acestea, dimineaţa zilelor 
noastre de copii, care se joacă cu bomba cu 
neutroni, este orbită de ceața întunericului 
necredinţei. Ce ciudat!... Raza Ta dispare în 
întunericul veşniciei, petalele cad sub privirile 
fugare ale semenilor mileniului trei... Dar Te 
voi găsi, Doamne al veşniciei promise nouă, 
copii neascultători ai mileniului care vine. 

Se înnoptase şi părăseam Templul Nou 
din Ierusalim în liniştea chemării Tale de 
Părinte, Elohim. Vegheam mulţimea din 
oraşul sfânt cu credinţa evreului care Te 


1 II Paralipomena 11, 4, 7. 

caută şi Te află aproape. Privirile mele se 
duceau slobode, păstrând luciri neşterse de 
chemarea Ta. Mai stăruia covorul verde de pe 
chipul iubit de Tine. S-a născut prunc divin, 
rod al tainelor Tale cereşti, ţinut în pavăza 
harului. Sub frunze mari de nuc m-am deschis 
veşniciei, luminat de dragostea Ta pentru 
poporul ales. Un înger a plantat în mine 
boaba credinţei, amintind, prin sunete de 
flaut, de Fecioara Maria. 

S-a născut prunc divin în Cetatea Veşni- 
ciei, în Ierusalimul mileniului trei. Întreaga 
lume se închină ie, înmugurind pacea pe 
pământ; pacea promisă de Tine, Fiul Omului. 

«Cum este curcubeul ce se află pe cer la 
vreme de ploaie, aşa era înfăţişarea acelei 
lumini strălucitoare care-l înconjura. Astfel 
era chipul slavei Domnului. Şi când am văzut 
eu aceasta, am căzut cu faţa la pământ. (...) 

Iată acum care sunt porţile cetății. 
Porțile cetății vor purta numele seminţiilor lui 
Israel. (...) 

Iar din ziua aceea înainte numele cetății 
va fi: Domnul este acolo. »! 


1 lezechiel 1, 2 şi 48, 30, 35. 

II 
MUNTELE CĂINŢEI 


Doamne al Puterilor, vreau să Te pipăi cu 
obrazul meu de lut cioplit de Tine în ziua 
naşterii mele pe pământ. Vreau să aleg tot ce 
este sfânt în univers, să am în mine nimbul 
credinţei patriarhului Avraam şi pururi să nu 
mă schimb. 

«Şi a strigat a doua oară ingerul 
Domnului din cer către Avraam şi a zis: 
„juratu-M-am pe Mine Însumi, zice Domnul, 
că de vreme ce ai făcut aceasta şi n-ai cruțat 
nici pe singurul tău fiu, pentru Mine, (...) voi 
înmulți foarte neamul tău, ca să fie ca stelele 
cerului şi ca nisipul de pe țărmul mării şi va 
stăpânii neamul tău cetăţile duşmanilor săi. 

Și se vor binecuvânta prin neamul tău 
toate popoarele pământului, pentru că ai 
ascultat glasul Meu. ”»! 

Tu, filă a timpului ceresc, deschide-te!... 
Să citesc gândul lui Adam când încerca să Te 
cunoască de Stăpân. Sufletul Protopărintelui 
cunoştea frământarea, privirile îi ardeau de 
dorinţa de-a mânca din pomul veşniciei. Dar a 
gustat din pomul cunoştinţei binelui şi răului 
şi a fost de ajuns şi pentru mine, evreu născut 
la început de mileniul trei. După ce au 


1 Facerea 22, 15-18. 

muşcat, Adam şi Eva, au căzut în necunoaş- 
terea luciferică. Ei vedeau cum se întunecă 
grădina din Eden. Pomul vieţii se ofilea de 
focul mocnit al neascultării. Omul îşi pierdea 
menirea veşniciei. Doar o ramură verde de 
măslin se legăna aducând adiere omului cu- 
prins de arşiţa morţii. Acum, Imi este sufletul 
plecat departe... Într-o lume necunoscută, în 
care viaţa nu cunoaşte moartea şi lumina din 
ochi nu se stinge, niciodată!... Acolo, pe tron - 
în zale de lumină cerească - cu policandre mii 
şi mii, Arhanghelul Mihail veghează Veşnicia, 
vorbind Nemuririi lui. În dreapta, un înger al 
speranţei îndepărtează ochii mei spre uşa 
sfântă dintre cele două lumi. 
N - Nu îţi este dat să fi aicea, îmi zise 
Ingerul Gavril. Rămâi în trup, o, suflet bun, 
până în ziua în care te vei urca în carul de foc 
al proorocului Ilie. Da, îmi zisei, dar setea de 
dragoste divină apasă în mine dor greu. 
Soarele apune pe colinele Ierusalimului odată 
cu chipul Tău, Doamne. Perdelele de umbră 
care se aştern peste văile Iordanului sunt 
paşii Domnului Iisus. E zbucium de valuri în 
Cetatea Sfântă a începutului de mileniu trei. 
Din râul sfânt se înaltă Chipul Tău şi odată cu 
el întregul Israel. 

«Şi pe când Se ruga El, chipul feţei Sale 
s-a făcut altul şi îmbrăcămintea Lui albă 
strălucind. 

Și iată doi bărbaţi vorbeau cu El, care 
erau Moise şi Ilie. 

Și care, arătându-se întru slavă, vorbeam 
despre sfârşitul Lui, pe care avea să-l 
împlinească în Ierusalim. »! 

Se adună în sufletul meu de evreu al 
mileniului trei murdăria întregii creaţii; 
pervertită de tehnologie necontrolată de 
raţiunea luminată de credinţă. Gânduri rele 
tulbură clipa eternității pe pământ. Trebuie să 
mă arunc în scăldătoarea de la Vitezda, să fiu 
vindecat de cuvântul Fiului Tău. Nu mai pot 
îndura goliciunea sufletului meu. Picătură cu 
picătură se scurg în trupul meu: invidia, ura, 
crima; se topesc în focul care arde şi nu mă 
mistuie. Şi rămân în maşina mea de lux cu 
ochii fixaţi în privirea Ta de Părinte. 

Nădăjduiesc să ajung în ziua aşteptării 
Tale, să Te cunosc, Adonai, sufletul meu să 
prindă aripi de înger. 

Tremur de atâta aşteptare..., inima îmi 
bate ca un clopot de argint. De undeva, din 
depărtare, îngerul îmi arată scaunul (gol) de 
lângă Tine. Şi mă aşez, cunoscând fericirea. 

«Adusu-mi-am aminte de judecăţile Tale 
cele din veac, Doamne, şi m-am mângâăiat. 

Mâbhnire m-a cuprins din pricina 
păcătoşilor, care păzesc legea Ta. 

Cântate erau de mine îndepărtările Tale, 
în locul pribegiei mele. 


1 Luca 9, 29-31. 

Adusu-mi-am aminte de numele Tău, 
Doamne, şi am păzit legea Ta.»! 

Plec în lumea păsărilor călătoare. 
Soarele cald de vară a apus pentru mine. O 
umbră (cu răcoare) îşi face loc în sufletul 
meu. Privirea ochilor coboară obosită. In 
lumea pământeană am crescut hirstofor şi am 
învăţat să urc Muntele Credinței cu tablele 
Legii în mână. Aripile plăpânde ale sufletului 
meu s-au oprit în faţa neascultării. Zi de zi am 
pregătit plecarea În lumea păsărilor 
călătoare, în lumea îngerilor. Am zburat cu 
fraţii întru credinţă, am zburat spre Cer în 
căutarea Împărăției îngerilor. Ziua despărțirii 
de murdăria mileniului trei a cuprins fiinţa 
mea. Zbor din nou să Te găsesc, Doamne!... 
Strig către Tine, Auzi-mă!... 

«Când Te-am chemat, m-ai auzit, 
Dumnezeul dreptăţii mele! Întru necaz m-ai 
desfătat! Milostiveşte-Te spre mine şi ascultă 
rugăciunea mea. 

Fiii oamenilor, până când grei la inimă? 
Pentru ce iubiți deşertăciunea şi căutaţi 
minciuna? 

Să ştiţi că minunat a făcut Domnul pe cel 
cuvios al Său; Domnul mă va auzi când voi 
striga către Dânsul.»? 

Înger al durerii, lasă bunătatea Domnului 
să vină la mine, evreu rătăcit în modernitate. 


1 Psalmul 118, 52-55. 
2 Psalmul 4, 1-3. 

Adierea de frunze să trezească credinţa 
mileniului meu.  Îngerule negru, pleacă 
departe, fugi, te ascunde în locuri neumblate, 
ştiute numai de Lucifer. Lasă lumina să 
acopere pământul călcat cu atâta nădejde de 
drepţii Domnului Dumnezeu. Să pot umbla 
liber prin iarba ispitei, cu ochii ridicaţi spre 
ceruri, cu gândul de a vedea pe Domnul. 

Noapte a necredinţei, îngerul tău este 
negru, precum fapta omului modern. Lumina 
veşniciei, într-un târziu, va fi purtată pe umeri 
de Fiul Omului. Iar tu, înger al necredinţei, 
vei dispărea în valurile ridicate de vânt, în 
Marea Galileei. 

Misterul nopţii învăluie viaţa, sâmbure 
de măslin răsărit în argilă. Pomul fructifer cu 
roadă rotundă se clatină la prima suflare de 
vânt. Căldura toridă a verii usucă din frunze; 
cad pătate de neascultarea omului dintâi. 

E mare grădina credinţei... Omul este 
pomul cu viaţă dată de Elohim. Trupul lui se 
reîntoarce în pământ pentru aş regăsi 
nemurirea. 

«la aminte, cerule, şi voi grăi! Ascultă, 
pământule, cuvintele gurii mele! 

Ca ploaia să curgă învățătura mea şi 
graiurile mele să se coboare ca roua, ca bura 
pe verdeață şi ca ploaia repede pe iarbă. 

Căci numele Domnului voi preamări. Daţi 
slavă Dumnezeului nostru!»! 


1 Deuteronomul 32, 1-3. 

Caut libertatea căprioarei ascunsă în 
prerie, departe de lumea chinuită de lupi 
hămesiţi. Încerc să ating căprioara sufletului 
meu cu un gând venit de la Tine, Doamne 
Iisuse.  Căprioara dispare neatinsă... Ce 
vânător neîndemânatic sunt eu, robul 
neascultării... Arma credinţei mele - fapta - a 
amorţit de atâta îndoială. Să fac o capcană în 
iarba preriei uscate, să aştept lupii hămesiţi 
ai mileniului trei. 

Gândesc la tine, libertate; lasă-te prinsă 
de sufletul meu. Mă rup în şoaptă de lumea 
secolului meu. Sunt liber. Sunt aproape de 
Tine, Sfântă Treime, adorată Fiinţă. 

«Eu sunt Calea, Adevărul şi Viața. 
Nimeni nu vine la Tatăl Meu decât prin Mine. 
(i) 

Dar Mângăietorul, Duhul Sfânt, pe Care- 
L va trimite Tatăl, în numele Meu, Acela vă va 
învăța toate şi vă va aduce aminte despre 
toate cele ce v-am spus Eu.»! 

În rugăciune, cu palma din lut ating masa 
sfântă pe care sunt puse pâinile seminţiilor lui 
Israel. Sfânta Sfintelor se mută în sufletul 
meu părăsit de Tine. Dialogul cu Tine creşte, 
mă înalţ în trăire, simt prezenţa Duhului Tău. 
Evanghelia vesteşte lumina Cerului printre 
noi, oameni ai mileniului trei. Vorbesc odată 
cu Tine, blocurile cu o sută de etaje îmi apar 
transfigurate, timpul veşniciei s-a oprit în 


1 Ioan 14, 6, 26. 


47 


Pr. dr. LEON DURĂ 


rugăciunea mea, în rugăciunea noastră. Gust 
flămând din Trupul Tău; vreau să sorb clipa 
veşniciei. 

Atunci a venit potopul... Tunete, fulgere, 
se întunecă, se sparg norii păcatului omenirii. 
Se desface cerul, spumegă apa pe obrazul 
meu ofilit de neascultare. Totul este inundat 
de păcat. Cât de grea este picătura căinţei? 
Numai patriarhul Noe poate supravieţui după 
potopul concurenţei mileniului trei. Este de 
ajuns pentru o nouă omenire. 

«Apoi a mai zis iarăşi Domnul Dumnezeu 
către Noe: „lată, ca semn al legământului, pe 
care-l închei cu voi şi cu tot sufletul viu ce 
este cu voi din neam în neam şi de-a pururi. 

Pun curcubeul Meu în nori, ca să fie 
semn al  legământului dintre Mine şi 
pământ. »! 

Sunt gând înecat de iubire, rupt de inima 
însângerată, mângâiat de Chipul Tău divin, în 
care se reflectă lumina destinului meu. In 
Sfântul Duh mă regăsesc inundat de iubirea 
pogorâtă de la Tatăl Ceresc, în dar. Lacrimile 
de lumină venite de la Fiul cad pe haina 
prăfuită a secolului meu. Strâng cât pot de 
tare mâna Ta, Elohim, cu gândul de a păstra 
în trupul meu de lut veşnicia, nemurirea 
pentru oamenii mileniului trei. 

«Căci va veni o vreme când nu vor mai 
suferi învăţătura sănătoasă, ci - dornici să-şi 


1 Facerea 9, 12-13. 

desfăteze auzul - işi vor grămădi învățături 
după poftele lor.»! 

Omul mileniului meu îşi priveşte în 
oglindă faţa muşcată de moarte. Ieri era copil 
al Tău, Doamne, astăzi este bătrân şi plânge 
mereu clipa căderii protopărinţilor. A rămas 
cu greul vieţii: iubirea Ta de Părinte. 

Lumina  binefăcătoare a Soarelui 
dreptăţii se revarsă peste trupul dezgolit de 
păcat. Il inundă cu petale de flori albe, în care 
luciul lacului adormit tremură sub privirea 
drepţilor Primului Testament. Din mantia 
spiritului răsar nuferi imaculaţi, luminaţi de 
adevăr. O picătură de iubire udă floarea 
răsărită în sufletul meu de evreu. Din ea se va 
înălța rugăciunea care va înăbuşi patima. 

Floare ruptă din Ceruri, răsari odată cu 
lumina veşniciei să pot purta greul vieţii: 
iubirea Ta de Părinte. 

«Aceasta este piatra cea neluată în 
seamă de către voi, zidarii, care a ajuns în 
capul unghiului; 

Și întru nimeni altul nu este mântuirea, 
căci nu este sub cer nici un alt nume, dat 
între oameni, în care trebuie să ne mântuim 
noi. 

Apar în minte amintiri firave, cu mirosuri 
de morminte. Vremuri nemăsurate de timp, 
atinse de privirea drepţilor şi sfinţilor, prin 


1 II Timotei 4, 3. 
2 Fapte 4, 11-12. 

cuvânt şi faptă. Însingurată este lumea 
mileniului meu, lipsită de iubire şi plină de 
suferinţă, de înrobire a sufletului prin imagini 
oferite de computer. 

«Dăruieşte-i dar robului Tău minte 
pricepută, ca să asculte şi să judece pe 
poporul Tău şi să deosebească ce este bine şi 
ce este râu; căci cine poate să povăţuiască pe 
acest popor al Tău, care este nesfârşit de 
mare?»! 

Văd umbre, trupuri părăsite de a vieţii 
stare; văd pe profetul Ezechel. Mormane de 
cadavre, luturi arse în scrum, viaţa care 
curge în al morţii drum. Clipe uitate de tine, 
morminte care dorm, frământări de oase, 
chipuri în mişcare privesc lumina care 
luminează pământul. Totul îmi pare aur de 
lumină. Sclipitor de daruri sfinte. Potirul de la 
Masa Sfântă luminează noi morminte. Puterea 
sacră pătrunde unde nu am ajuns cu gândul. 
Inima sufletului se apropie de Tine, Doamne. 

Ating sacrul ca pe o floare, pământul se 
topeşte... Mă prefac în nimb de soare, 
străfundu-mi se smereşte. Doamne, extirpă 
rădăcina răului din lumea secolului meu, 
(singur) eu mă prăvălesc în prăpastia 
necunoaşterii. Scaldă-mă în lumina harului 
Tău. Apropie-Te în tăcere, Doamne, fiinţa mea 
Te-a chemat. Pâlpâie o licărire în străfundu- 
mi neumblat; nepătat de greşeală. 


1 IJI Regi 3, 9. 

Marea albastră pe care o sărut este plină 
de apa vieţii, din care sfinţii au băut bucuria 
eternității. Când negura de patimi pătrunde a 
mea virtute, se revelează datina fericirii 
pierdută în grădina Eden. A mea credinţă 
începe dincolo de curcubeu. Sufletul meu 
percepe împărăția Domnului în tainicele 
mişcări ale norilor albi, plini de apa vieţii 
adusă de lisus pe pământ. 

«Aceasta vă poruncesc: să vă iubiţi unul 
pe altul. Dacă vă urăşte pe voi lumea, să ştiţi 
că pe Mine mai înainte decât pe voi M-a 
urât. »! 

Umbra nopţii îndepărtată se strecoară 
prin suspine, se aşază lângă omul mileniului 
trei, asemenea  crinului  înmiresmat pe 
morminte. Bate clopotul veniri primului cu- 
vânt. Cugetări necugetate frământă viaţa de 
după moarte. Aşteaptă nemurirea... Sufletul 
cald, îmbălsămat cu a sângelui dogoare, 
inundă pământul călcat de Tine, Adonai. 

Priveliştea întunecată de visuri, 
presărată cu smarald, se lasă călcată de mine, 
om al secolului meu. Strecurată printre 
suspine, umbra nopţii îndepărtată, se aşază 
lângă mine cu flori de crin înmiresmate. 
Iubirea mea coboară pe crucea împietrită, 
Duhul mă împresoară cu adiere sfântă. Cad 
picuri de sudoare pe ochiul deschis de căinţă, 
privirea doare, totul pare pocăință. Muşc din 


1 Ioan 15, 17-18. 

lemnul sfânt o părticică din viaţa primită ca 
dar; se naşte legământ, curge firul vieţii... 
Vreau să sorb întreaga cruce, precum un orb 
care merge cu mâinile ridicate spre cer. Mă 
mistuie focul dragostei de creator, creaţia cu 
totul; chiar lemnul sfinţitor. Să văd lumina 
orbitoare a Soarelui ceresc, să am în suflet 
bucuria harului dumnezeiesc. Dar mă 
trezesc!... O! vis deschis la tot ce este fără de 
sfârşit... Stau în faţa crucii, cu dorul de-Aţi 
vorbi, Doamne al meu. Elohim, Tu, Creato- 
rul!... 

«Judecă-mă, Doamne, că eu întru 
nerăutate am umblat şi în Domnul 
nădejduind, nu voi slăbi. 

Cercetează-mă, Doamne şi mă cearcă,; 
aprinde rărunchii şi inima mea. 

Că mila Ta este înaintea ochilor mei şi 
bine mi-a plăcut adevărul Tàu.» 

Trupul îmi este plin de patimile 
mileniului meu. Pătat pe ochi, pe frunte, 
cobor şi fug de Tine, Doamne, mă îndepărtez 
de Muntele Sinai. În haosul profund simt 
dureri şi mă frământ... Sufletul meu plânge 
odată cu întregul univers. În văpăi de foc 
astral sufăr chinuri ucigaşe departe de Tine, 
Doamne lisuse Hristoase. Rabinul şi preotul 
secolului meu se roagă pentru mine, cerând 
Domnului în dar iertarea... Plâng, eu, evreu 
neluat în seamă de mai marii mileniului trei. 


1 Psalmul 25, 1-3. 

Din focul căinţei apare o inimă neatinsă 
de păcat. E un copil de înger înfăşat în ieslea 
din Betleem. Mireasmă de dafin umple 
universul. Iubirea pictează faţa neatinsă de 
neascultare. Fiul lui Dumnezeu duce la 
căinţă, la iubire întreg universul. 

«Şi iarăşi a intrat în sinagogă. Și era 
acolo un om având mâna uscată. (...) 

Și a zis omului care avea mâna uscată: 
Ridică-te în mijloc!»! 

«Şi a început Duhul Domnului să lucreze 
prin el în tabăra lui Dan, între Tora şi 
Eştaol.Y 

Drum de nisip se deschide în faţa omului 
mileniului trei. Talaz ameţitor, forfote de ape, 
totul este golit de adevăr. Straie de pădure, 
muguri înverziţi, voiciunea serii păcatului 
adamic, prunci nefericiţi. Sclipire uitată de 
ale nopţii păreri. Imagine îngândurată de 
tristeţea sfinţilor. Nimicuri pierdute în false 
păreri ştiinţifice, pietroaie izbite de ziduri 
care stau să cadă sub povara greşelilor 
omeneşti. Hăţişuri de umbre, uitate de 
moarte, turle surpate de fapte rele. Pe alocuri 
suflă vântul cu aprige salturi. Năvalnice 
trupuri  zidesc catafalcul creaţiei Tale, 
Doamne. Aproape este marea umbrită de 
soare, în care se scaldă soarta omului pe 
pământ. Credința mea inundă tăcerea 


1 Marcu 3, 1, 3. 
2 Judecătorii 13, 25. 

universului cu cuvântul Tău. Dispare durerea 
morţii descrisă de profeţi. Tu eşti aproape de 
mine, Doamne. 

«Să te temi de Domnul Dumnezeul tău şi 
numai Lui să-l slujeşti, de El să te lipeşti şi pe 
numele Lui să te juri.» 

Ninsoare de podoabe cereşti apare pe 
bolta necuprinsă de gând. Infinitul soarbe 
puterea omului aflat în căutarea Ta, Doamne. 
Un cal cu tropot se aude pe deal, apropie 
potopul mileniului trei. Tunete de ploaie, 
vuiete de vânt, transformă în paie iarba de pe 
pământ. Pâraie de ape inundă livada, în care, 
un înger încearcă să scape, aleargă de-a 
valma. [ipete de păsări străbat grădina 
cerească. Când totul părea întunecat de vuiet 
şi furtună, ai apărut Tu, Doamne, în togă de 
jude şi ne-ai acoperit cu hlamida Ta albă... 
Curgea din ea, pe pământ, numai iubire, 
numai iubire. 


1 Deuteronomul 6, 13. 

III 
MUNTELE IERTĂRII 


Am coborât în peştera inimii mele, m-am 
luptat cu sângele care clocotea în veninul 
mileniului meu. Umbra fugară a iubirii 
acoperea timpul, lumina curcubeului vestea 
împăcarea universului. Este cald în inima 
mea. Stalactite dăltuite de intriga uitării cad 
în valuri clare de cascade tropicale. În togă 
de mătase îmi oglindesc chipul într-o baltă de 
sânge. Este sângele aproapelui meu lisus, 
Fiul Omului, Fiul lui Dumnezeu. 

M-am rătăcit în peştera inimii mele; 
peşteră săpată de tine, foc mistuitor. Foc 
aprins în candela cerească. Întuneric, lumină, 
tăcere... Totul se frământă într-o fiinţă pără- 
sită de murmurul iubirii divine. Stâncă 
părăsită pe Muntele Sinai. 

«Dar ei n-au ascultat glasul Meu şi nu şi- 
au plecat urechea lor, ci au trăit după pofta şi 
îndărătnicia inimii lor rele şi s-au întors cu 
spatele către Mine, iar nu cu faţa.»! 

Urc munţii vieţii cu nădejdea unui eremit 
care caută iluminarea. Prin aburi, ca după o 
ploaie de vară, un fiu al lui Israel Te caută; Te 
caută în lumea computerului şi a navelor 
cosmice. De când am privit muntele Tabor, 

am rămas rob Fiului Omului, Fiului lui Israel. 
De atunci, urc munţii vieţii ajutat de Iisus. Din 
când în când, privesc astrele şi văd împărăţia 
Ta, Părinte Elohim. 

«În zilele acelea nu era rege în Israel, ci 
fiecare făcea ce i se părea că este drept. »! 

Paşii mei rătăciţi bat drumurile călcate 
de demonii modernităţii. Din umbră, departe 
de lumină, pipăi pământul binecuvântat de 
Tine, dat poporului Tău spre nemurire. 
Îmbrăţişez pruncul de lângă mine şi zic că Te- 
am îmbrăţişat pe Tine, Doamne al Puterilor. E 
primăvară în sufletul meu... Nu pentru mult 
timp... O frunză mâncată de omidă îmi spune 
că toamna a venit... lar Tu, Preabunule, ai 
tăcut. 

Omul mileniului meu este învăluit de 
tăcerea Cuvântului Tău, Doamne. Este ceasul 
amăgirii trăit în necunoaştere. Un suflet de 
evreu tânjeşte după Tine, Doamne. Când 
zgomotul durerii mele se va auzi în Ceruri, 
ochii Tăi de Sfânt se vor îndrepta spre mine, 
Părinte. 

«Atunci a venit regele David şi a stat 
înaintea feţei Domnului şi a zis: „Cine sunt eu, 
Doamne Dumnezeule, şi ce este casa mea, de 
m-ai înălțat aşa? 

Dar şi aceasta s-a părut încă puţin în 
ochii Tăi, Dumnezeule, căci iată vesteşte 
despre casa robului Tău în viitor şi priveşte la 


1 Judecătorii 17, 6. 

mine, ca la un om mare, Doamne 
Dumnezeule! ">! 

Strâng în braţe Chipul Tău. Te iubesc 
atât de mult, Doamne, încât sufletul meu 
vibrează ca o vioară cerească. Îngerul bun o 
atinge cu mâna firavă, dar sigură. Iisuse! Ii 
ating fruntea plină de lumină cerească. Calc 
pe urmele Tale de Fiu al Omului. Pământul se 
pătează cu lacrimi de iubire; încep să 
nădăjduiesc pentru mileniul promis poporului 
Tău. 

«„Cel ce s-a apucat la ceartă cu Cel 
Atotputernic se va da oare bătut? Cel ce 
judecă pe Dumnezeu va răspunde ceva?” 

Și Iov a răspuns Domnului zicând: „Dacă 
am fost uşuratic, ce răspuns să-Ți mai dau? 
Voi pune mâna mea pe gura mea. »? 

Îngerule bun, unde alergi când soarele 
încă nu a apus? Priveşte balconul etajului 
nouăzeci şi trei! Acolo te cheamă un suflet. 
Opreşte-te, soarele răsare curând, lumina va 
umple universul. Picuri de sudoare, ca picurii 
de sânge, cad pe fruntea mea pătată de vină. 
De ai auzi frământarea mea, zgomotul 
lacrimii mele, nu te-ai mai îndepărta de mine, 
Îngerule bun. Nu mă părăsi, nu alerga de- 
parte de mine... 

Noaptea veghează peste patul meu 
înăduşit de atâta aşteptare. In tăcere, aud 


11 Paralipomena 17, 16-17. 
2 Iov 40, 2-4. 

respiraţia Ta cerească, mă bucur că eşti 
acolo!... Mă ştiu protejat de pulberea moale a 
harului ceresc. În oglinda chipului meu se 
priveşte faţa ta de Înger bun. De ce nu vii, 
Înger bun? Încearcă numai şi într-o clipă va 
dispărea umbra care ne separă. 

«Acesta este cel despre care s-a scris: 
„lată trimit înaintea feţei Tale pe îngerul 
Meu, care va găti calea Ta, înaintea ta.” 

Zic vouă: Între cei născuţi din femei, 
nimeni nu este mai mare decât Ioan; dar cel 
mai mic în împărăţia lui Dumnezeu este mai 
mare decât el.»! 

Îngerule bun, tu eşti lumina dăltuită de 
Elohim, eu sunt pământul luminat de soare. În 
inima mea a răsărit un crin pe care îl ud cu 
lacrimi de fericire. Sărut floarea şi cad 
îmbătat de parfumul harului. Cum este posibil 
la început de mileniu trei? Nectarul dragostei 
mele pentru Tine curge pe rănile 
modernităţii. Sub umbra pomului vieţii, Tu, 
Doamne, păstrezi taina eternității. Apa 
dătătoare de viaţă este păstrată în amfora 
patriarhului lacov. Fiecare pas spre ea este o 
infinitate pentru mine. Ce departe este seco- 
lul meu de Tine, Creatorule, Elohim. 

«Şi i-a zis: Vezi, nimănui să nu spui 
nimic, ci mergi de te arată preotului şi adu, 


1 Luca 8, 27-28. 

pentru curățirea ta, cele ce a rânduit Moise, 
spre mărturie lor. »! 

Zgomotul surd al avioanelor tulbură 
liniştea cerului mileniului trei. Nori de aramă 
tremură la auzul motoarelor cu reacţie. Jos, 
pe iarba verde, se coace fructul căinţei la 
soare. Este udat de lacrima din rouă. Umbre 
tăcute se pierd pe trotuarul vieţii. Vântul 
răcoritor trimis de Tine, Doamne, uşurează 
neascultarea mea. Cu paşi repezi mă apropii 
de barca în care s-a urcat apostolul Petru. Se 
aude pe pământ muzica iubirii eterne. 
Toamna, cu rodul bucuriei, a venit şi în casa 
sufletului meu. Banca din faţa blocului este 
ocupată de tineri îndrăgostiţi. Ei ating firele 
de iarbă create de Elohim pentru mine, 
pentru tine... pentru noi, fii neascultători ai 
mileniului trei. 

«Nu te teme de ele, că Domnul 
Dumnezeul vostru Insuşi, se va lupta pentru 
voi. În vremea aceea m-am rugat Domnului şi 
am zis: Stăpâne Doamne, ai început să arăţi 
robului Tău slava Ta, puterea Ta, mâna Ta cea 
tare şi braţul cel înalt, că cine este Dumnezeu 
în cer sau pe pământ, Care să facă astfel de 
lucruri cum sunt ale Tale şi cu o asemenea 
putere ca a Ta.» 

Afară este frig. Zăpada cade obosită de 
ger, greierele nu mai cântă, furnica s-a 


1 Marcu 1, 44. 
2 Deuteronomul 3, 22-24. 

ascuns în pământul amortit. Numai luna, 
pierdută printre nori, aduce sclipiri firave în 
sufletul meu de evreu rătăcit în modernitatea 
mileniului trei. Undeva, în oraşul adormit, la 
etajul nouăzeci şi trei, icoana Ta este fixată în 
cuie. Credinţa mea nu o poate mişca. 
Neascultarea a slăbit-o... Strada este pustie, 
merg plin de căinţă. Privesc prin parbrizul 
maşinii, gândesc la nemurire. Zăpada adusă 
de nori a acoperit petele negre ale oraşului. 
Din bloc iese o bătrână condusă de câine. 
Viforul a târât la pământ lumina primăverii, şi 
odată cu ea, Chipul Tău de Părinte, Elohim. 

«Auzind, lisus S-a minunat şi a zis celor 
ce veneau după El: Adevărat grăiesc vouă: la 
nimeni, în Israel, n-am găsit atâta credinţă. 

Și zic vouă că mulţi de la răsărit şi de la 
apus vor veni şi vor sta la masă cu Avraam, Cu 
Isaac şi cu Iacov în împărăţia cerurilor.» 

Şi eu sunt de la răsărit, Doamne Iisuse 
Hristoase, şi vreau să stau la masă cu 
Avraam, cu Isaac şi cu Iacov, în împărăţia 
cerurilor. Mileniul meu nu trebuie să mă 
împiedice... Lasă-mă să-mi urmez drumul 
crucii, ajutat de Simon Cirineanul, flagelat de 
iubirea Tatălui Ceresc. În libertate cerească 
voi păstra taina dăruită mie. Te voi chema ca 
Fiu trimis de Tatăl „la plinirea vremii”. Şi voi 
crede în Tine, umbrit de Duhul Sfânt. 


1 Matei 8, 10-11. 

«Deci, dacă voi, răi fiind, ştiţi să daţi 
daruri bune fiilor voştri, cu cât mai mult Tatăl 
vostru Cel din ceruri va da cele bune celor 
care cer de la El? 

Ci toate câte voiţi să vă facă vouă 
oamenii, asemenea şi voi faceţi lor, că aceasta 
este Legea şi proorocii.»! 

Am stins focul iubirii Tale de Părinte. El 
mistuia sufletul meu ca pe o coală albă de 
xerox. L-am stins cu o lacrimă sărată a 
iertării. Dar imaginea Chipului Tău nu a 
dispărut... Stă fixată pe retina ochiului meu, 
asemenea copilului lipit de sânul mamei. Cu 
cât plâng mai mult cu atât Te simt mai 
aproape, Te văd în icoană. Când Te voi uita, 
vor cădea pe pământ ninsori de stele. Focul 
va aprinde întreg universul. Numai atunci 
sufletul meu se va purifica prin dragostea ce o 
port pentru Tine, Doamne al Puterilor; acum 
la început de mileniu trei. 

«De vrei să te întorci, Israele, zice 
Domnul, întoarce-te la Mine şi, de vei depărta 
urâciunile de la faţa Mea, nu vei mai rătăci. 

Dacă tu vei jura: „Viu este Domnul!”, în 
adevăr, în judecată şi în dreptate, neamurile 
se vor binecuvânta şi se vor lăuda în el. 

Bucăţi de cărbune aprins cad din astrele 
ce se pierd în univers, pământul arde de 
dragostea mea pentru Tine, Yahve. Dar sufăr 


1 Matei 7, 11-12. 
2 Ieremia 4, 1-2. 

pentru că nu Te zăresc... Abur alb iese din 
stânca părăsită a Muntelui Sinai, al muntelui 
iertării. Sufletul meu se deşiră la auzul celor 
zece porunci. Mă forţez să mă arăt cerului în 
haine de sărbătoare, dar în zadar..., nu Te 
zăresc, Doamne al Puterilor. 

«Să nu se tulbure inima voastră; credeți 
în Dumnezeu, credeţi şi în Mine. 

În casa Tatălui Meu multe locaşuri sunt. 
Iar de nu, v-aş fi spus. Mă duc să vă găsesc 
loc. 

Și dacă Mă voi duce şi, vă voi găsi loc, 
iarăşi voi veni şi vă voi lua la Mine, ca să fiți şi 
voi unde sunt Eu. 

Și unde Mă duc Eu, voi ştiţi şi ştiţi şi 
calea.» 

Iubirea venită de Sus, asemenea unei 
ploi blândă de vară, a înmuiat lutul plămădit 
de mâna Ta divină. Picuri de apă, ca sfera, 
rotesc în ochii mei de copil al Tău. Ingerul 
bun a adus iertarea de pe culmile înalte ale 
Muntelui iertării. Faptele mele - de evreu al 
mileniului trei - se rostogolesc pe Chipul Tău 
ca două cristale de apă curată, de izvor. Prin 
mine, Tu, Doamne Atotputernice, vezi oamenii 
mileniului meu; făpturi protejate de mâna 
îngerului bun. 

«Laudă, Ierusalime, pe Domnul. Laudă 
pe Dumnezeul tău, Sioane, 


1 Ioan 14, 1-4. 

Ce a întărit stâlpii porţilor tale, a 
binecuvântat pe fiii tăi, în tine. »! 

«Lăudaţi pe Domnul întru sfinții Lui; 
lăudaţi-L pe El întru tăria puterii Lui. 

Lăudaţi-L pe El întru puterile Lui; 
lăudaţi-L pe El după mulţimea slavei Lui.» 

În tot ce ating, Doamne, văd Chipul Tău. 
Icoana îmi pare drumul care duce la tine. Iar 
când citesc din Cartea Sfântă, pulsează în 
mine dorul sfinţeniei. Întreg universul 
vesteşte dragostea mea pentru Yahve. Ochii 
mei strălucesc sub razele harului ceresc. În 
tot ce ating. Doamne lisuse Hristoase, văd 
Chipul Tău, şi nu mă sting... 

Chipul Tău, Mântuitorule, se oglindeşte 
în apa vieţii, apa râului Iordan. Ochii Tăi 
adânci, limpezi, plini de iubire cerească, 
tulbură oamenii rătăciţi ai mileniului trei. 
Zâmbetul blând de pe Chipul Tāu este 
tulburător şi bun pentru fiii lui Israel. Căutări 
tânguitoare se aud în străfundul trupului 
meu... Sărut ale Tale picioare cerând iertarea 
mileniului trei. 

Harul revărsat în sufletul meu mă poartă 
în ceruri... Văd Trupul Tău, Iisuse, scăldat în 
nimburi multicolore. Norii negri ai 
neascultării s-au topit în faţa harului Tău. 
Păcatul a părăsit de mult sufletul meu. Acum, 
eu ţin în mâini potirul care îţi poartă Sângele. 


1 Psalmul 147, 1-2. 
2 Psalmul 150, 1-2. 

Cad în genunchi în faţa icoanei Tale, lăsându- 
mă inundat de harul Tău; eu, evreu al 
mileniului trei. 

Focul Duhului Sfânt mistuie neascultarea 
fiilor 'Tăi, Doamne, transformă pâinea din 
potir, vinul se îndumnezeieşte, devine sânge 
divin. Mă apropii în tăcere, fiinţa întreagă se 
trezeşte la viaţă, pâlpâie o  licărire în 
străfundu-mi neumblat... Cetele de Serafimi 
slăvesc Domnul în cântări, altarul urcă la 
ceruri, eu trăiesc cu Dumnezeu. Mă împăr- 
tăşesc din Daruri şi devin asemeni Lui; 
transfigurat de focul  euharistic, om 
îndumnezeit după har. 

«lar pe când mâncau ei, lisus, luând 
pâine şi binecuvântând, a frânt şi, dând 
ucenicilor, a zis: Luaţi, mâncaţi, acesta este 
Trupul Meu. 

Și luând paharul şi multumind, le-a dat, 
zicând: Beti dintru acesta toți. 

Că acesta este Sângele Meu, al Legii 
celei noi, care pentru mulţi se varsă spre 
iertarea păcatelor. 

Și vă spun vouă că nu voi mai bea de 
acum din acest rod al viței până în ziua aceea 
Când il voi bea cu voi, nou, în împărăţia 
Tatălui Meu. »! 

«Si după ce au cântat laude, au ieşti la 
Muntele Măslinilor. »? 


1 Matei 26, 26-29. 
2 Matei 26, 30. 

Creatura lui Dumnezeu, evreu al 
mileniului trei, cad puterile căinţei mele, 
întunericul cuprinde sufletul meu. Dorul după 
Tine apasă modernitatea în care trăiesc. Na- 
vele cosmice, astrale, nu ne pot apropia de 
Tine, Doamne al Puterilor. Cad în 
necunoaştere, creatura îmi pare Creator. 
Întruparea Ta a îndumnezeit lutul căzut. Prin 
botez am continuat să trăiesc sub harul 
binecuvântării primit de patriarhul Avraam. 
Viaţa întru Hristos începe dincolo de puterile 
mele fireşti. Am nevoie de ajutorul tău 
teandric pentru a vedea lumina Feţei Tale, 
pentru a primi iertarea. Atât de necesară 
omului mileniului trei. 

În predica de pe munte, lisus ne-a vorbit 
de fericire. Şi totuşi, omul veacului meu este 
veşnic neîmpăcat cu propria-i condiţie, cu 
creaţia. El tinde spre alte tărâmuri astrale, 
pentru a ajunge el însuşi, încercând să uite de 
Tine, Creatorule, Elohim. 

Fericire, iluzie deşartă pentru omul 
rătăcit în necunoaştere, tu trebuie să exişti!... 
De vreme ce ne-a vorbit Domnul lisus Hristos 
despre tine... Nădejdea mea în domnul mă 
face să te simt de aici, de pe pământ!... Şi 
pacea divină coboară în trupul meu. 
Nădăjduiesc să ajung în Ierusalimul ceresc, 
transfigurat, plin de bucuria prezenţei Tale, 
acum la început de mileniu trei. 

«Tie Ti se cuvine cântare, Dumnezeule, 
în Sion şi Tie [i se va împlini făgăduinţa în 
Ierusalim. 

Auzi rugăciunea mea, către Tine tot 
trupul va veni. 

Cuvintele celor fără de lege ne-au biruit 
pe noi şi nelegiuirile noastre Tu le vei curăți. 

Fericit este cel pe care l-ai ales şi l-ai 
primit; locui-va în curţile Tale.»! 

Te-ai rupt din Creator parte inefabilă a 
sufletului meu care tânjeşte după Dumnezeu. 
Când a mea cugetare nu este tulburată de 
patimi,  Atotbunul Creator se revelează 
raţiunii mele prin sentimentul credinţei, prin 
faptă. Spiritul mă deosebeşte de celelalte 
vieţuitoare, spiritul comunică cu Duhul Tău, 
Doamne. Mă face să devin teofor şi hristofor, 
copil al Tău, în plin mileniu trei. 


1 Psalmul 64, 1-4. 

IV 
MUNTELE NĂDEJDEI 


Văzduhul întunecos din faţa avionului 
care zboară este asemeni sufletului meu 
înnegrit de păcat. Îmi apar cele douăsprezece 
scaune ale Patriarhilor poporului ales. Judecă 
poporul lui Dumnezeu. Odată cu el, pe mine, 
cel lipsit de evlavie. 

„De vei asculta cu luare-aminte glasul 
Domnului Dumnezeului tău şi vei face lucruri 
drepte înaintea Lui şi vei lua aminte la 
poruncile Lui şi vei păzi legile Lui, nu voi 
aduce asupra ta nici una din bolile pe care le- 
am adus asupra Egiptenilor, că eu sunt 
Domnul Dumnezeul tău care te vindecă.” 

Vindecă-mă, Doamne! Eu sunt din 
poporul Tău; al lui lisus! L-am urmat din toată 
inima mea; până am căzut din har. Rodul 
frumos al faptelor mele neprihănite îmi spăla 
lacrimile amare, iar piatra cea grea a relelor 
mele se prăvălea în hău. Dar n-a fost de 
ajuns... 

Atinge-le de mine, Doamne, asemeni 
untdelemnului care pătează haina; pătează- 
mă cu lumină din candela cerului şi dacă este 
cu putinţă, fă-mă stea: Steaua lui David. 

«În ce au fost întărite temeliile lui sau 
cine a pus piatra lui cea din capul unghiului. 

Atunci când stelele dimineţii cântau 
laolaltă şi toţi îngerii lui Dumnezeu Mă 
sărbătoreau?»! 

Zgomotul avioanelor tulbură liniştea 
norilor de pe cer. Unda de lumină atinge 
lacrima de rouă, precum sărutul soţiei mele. 
Chipuri tăcute se pierd pe trotuar, mângâiate 
de vântul ce adie. Cu paşi grăbiţi m-apropii de 
banca pe care ieri ne-am aşezat ca doi 
îndrăgostiţi. Din barul de alături se aude 
melodia iubirii trecute. De pe bancă, doi tineri 
mă privesc miraţi: - De ce e singur? De ce e 
singur? Eu trec mai departe şi nu le spun... 

„Bucuria şi veselia au fost luate din 
Carmel şi din ţara Moabului; voi seca vinul 
din teascuri şi nimeni nu va mai călca teascul 
cu strigăte de veselie.” 

Aştept la marginea pădurii, aşezat pe 
iarba proaspătă, cu privirea aruncată spre 
Cer; parcul e atât de umblat... Văd în faţa 
ochilor personaje de film. Roua mă împiedică 
să le rup; îmi alunecă printre degete ca firul 
de iarbă. În fiecare floare răsărită văd Trupul 
Domnului lisus Hristos rămas tăcut în faţa 
universului. Mă arunc cu faţa la pământ, 
strâng la pieptul meu cât mai multe flori. Le 
sărut şi aştept să vii aproape de noi, de mine 
şi de Domnul lisus Hristos. 


1 lov 38, 6-7. 

«Iubit-am pe Domnul, că a auzit glasul 
rugăciunii mele, că a plecat urechea Lui spre 
mine şi în zilele mele îl voi chema. »! 

Din palma Ta cerească a căzut pe pământ 
un înger. Cu aripile lui colorate traversa 
strada în zbor cu o bucurie nevinovată. În 
zori, el se agăța fără de teamă de braţele 
mele şi-mi colora capul cu muguri de ceară. 
Vântul provocat de automobile arunca micuța 
făptură la picioarele unor creaturi blânde. 
Nevinovate, ele îl apucau de-o aripă şi aler- 
gau bucuroase de colo-colo, aducând privirea 
spre micuța făptură. 

Născut dintr-o vrajă, îngerul se ridica 
zburând spre ceruri. 

Între timp, blândele creaturi adormiră 
visând că aleargă pe nisip şi pe stânci purtate 
de mână de un înger, de o micuță făptură 
căzută pe pământ din palma Ta cerească, 
Elohim. 

Focul s-a stins şi ele - creaturile 
Domnului - încă mai aleargă... 

«Bucuraţi-vă în ziua aceea şi vă veseliti, 
că, iată, plata voastră multă este în cer; 
pentru că tot aşa făceau proorocilor părinții 
lor.» 

Mi s-a cerut să-Ţi pictez chipul Tău, 
Doamne, dar n-am putut... Trebuie să 
mărturisesc că nu mi Te-ai arătat! Aşa că am 


1 Psalmul 114, 1-2. 
2 Luca 6, 23. 

fost nevoit să renunţ... Ajuns la disperare, sin- 
gur, tremurând de emoție, am deschis ochii şi 
Te-am zărit culcat lângă picioarele mele. 

Imbătat de bucurie, am încercat să Te 
trezesc. Eram convins că ai să mă auzi până 
la urmă... Cât se poate de sigur, am pus mâna 
pe veşmântul Tău. Gata! L-am văzut! mi-am 
zis. Purtam în mână o maramă lăsată de Tine; 
era Chipul Tău, în plin secol XXIII... 

«Deci le-a zis lisus: Încă puţină vreme 
Lumina este cu voi. Umblaţi cât aveţi Lumina 
ca să nu vă prindă întunericul. Căci cel ce 
umblă în întuneric nu ştie unde merge. 

Cât aveţi Lumina, credeţi în Lumină, ca 
să fiți fii ai Luminii. Acestea le-a vorbit lisus 
şi, plecând, S-a ascuns de ei.»! 

Cer sfântului Tău să mă poarte în spinare 
printre crengile de lumină cerească. Să mă 
treacă de  vămile  văzduhului, să simt 
umezeala vântului, uitând că sunt muritor. 

Simt cum otrava neascultării pătrunde în 
trup, sfântul de sub mine începe să strige: - 
Ai milă Doamne Iisuse de un păcătos!... 

Şi Tu l-ai auzit. 

«Grăit-a domnul cu Moise şi a zis: Spune 
lui Aron: Nimeni din neamul tău în viitor şi 
din rudele tale să nu se apropie, ca să aducă 
daruri Dumnezeului său, de va avea vreo 
meteahnă pe trupul său.» 


1 Ioan 12, 35-36. 
2 Leviticul 21, 16-17. 

«lisus a răspuns şi i-a zis: Dacă Mă 
iubeşte cineva, va păzi cuvântul Meu, şi Tatăl 
Meu îl va iubi şi vom veni la el şi vom face 
locaş la el.» 

M-a sărutat Creatorul, Elohim, pe frunte, 
asemenea tatălui meu după carne. Sărutarea 
lui era diferită... M-a umplut de îndulcirea 
dumnezeiască. Parcurile, străzile, blocurile se 
deschideau odată cu mine către ceruri. Lovit 
de uimire, am început să plâng... Cât de 
insesizabilă este  sărutarea Creatorului! 
Vedeţi strălucirea cerească de pe chipul 
vostru de muritori!... 

«Si S-a schimbat la faţă, înaintea lor, şi a 
strălucit fața Lui ca soarele, iar veşmintele 
Lui s-au făcut albe ca lumina.Y 

M-a sărutat Elohim pe frunte şi am ajuns 
mai înţelept decât îngerii... Invidios, Lucifer 
mi-a zis: «Pământ eşti şi în pământ te vei 
întoarce!» Numai pentru trei zile!, i-am 
răspuns... Pământul s-a acoperit de slavă. 

Pomul vieţii îşi deschide fructul în ceruri. 
De Sus, iubirea şi lumina cad pe pământ sub 
forma florilor de mai. Creatura care le calcă-n 
picioare cu nepăsare nu ajunge să vadă 
floarea frumoasă mai presus de orice lege: 
floarea iubirii eterne, floarea primului cuvânt. 


1 loan 14, 23. 
2 Matei 17, 2. 
3 Facerea 3, 19. 

„Fericit bărbatul, care n-a umblat în 
sfatul necredincioşilor (...) va fi ca un pom 
răsădit lângă izvoarele apelor, care rodul său 
va da la vremea sa şi frunza lui nu va cădea şi 
toate câte va face vor spori.” Este cu 
neputinţă de-a exprima înfăţişarea «i, 
încearcă şi aseamănă iubirea cu naşterea de 
prunci, cu sărutul mamei dat copilului ei. 
Atunci vei vedea pomul vieţii, pe cel de Sus; 
vei avea ochii numai pentru floare, pentru 
harul mângâietor. 

Da, dar floarea din ochii tăi s-a ofilit, 
frunzele i-au căzut şi parfumul ei s-a 
transformat în putreziciune. Umilit, mi-am 
privit mâinile cu dispreţ: erau pline de 
sânge... Abia atunci am înţeles că, mulţumită 
privitorului meu, nu am căzut încă din 
Împărăţie. 

«Eraţi, în vremea aceea, în afară de 
Hristos, înstrăinaţi de cetăţenia lui Israel şi 
străini de aşezămintele făgăduinţei, lipsiţi de 
nădejde şi fără de Dumnezeu, în lume. »! 

Sămânţa Ta dumnezeiască a umplut 
pământul cu taina cutremurătoare a Învierii. 
Te-ai înălţat la ceruri lăsându-ne fiecăruia 
bucuria de a ne uni mistic cu Tine. Numai o 
mică parte din veşmintele mele de preot este 
curată. Celelalte părţi au fost pătate de trupul 
meu murdar. N-am ascultat cuvântul Tău... 


1 Efeseni 2, 12. 

„Ci îmbrăcaţi-vă în Domnul lisus Hristos 
şi grija de trup să nu o faceţi spre poftire.” 

Spre ruşinea mea, poftele se înmulţesc 
ca viermii care se ospătează dintr-un cadavru 
aruncat în apă. Trup necuviincios plimbat de 
o limuzină de lux. 

Uită-te la Hristos! Mi-am zis... Înţelege 
că sămânţa Lui dumnezeiască a încolţit şi-n 
trupul unui păcătos ce-şi duce copilul de 
mână spre fereastră; copilul, el însuşi, întreg 
era Hristos. 

«Fericiţi cei fără prihană în cale, care 
umblă în legea Domnului. Fericiţi cei ce 
păzesc poruncile Lui şi-L caută cu toată inima 
lor, că n-am umblat în căile Lui cei ce 
lucrează fărădelegea. Tu ai poruncit ca 
poruncile Tale să fie păzite foarte. 

O, de s-ar îndrepta câile mele, ca să 
păzesc poruncile Tale! Atunci nu mă voi 
ruşina când voi căuta spre toate poruncile 
Tale.»! 

Doamne, adună-mi gândurile, singur mă 
prăpădesc. Tot sufletul mi-e rănit, cele 
dinăuntru ale mele ard, fierb ca lava unui 
vulcan. Mi-am întinat toate mădularele tru- 
pului, ochii s-au închis de greutatea lipsei de 
înţelepciune. 

«Şi trecând lisus a văzut un orb din 
naştere. Şi ucenicii lui L-au întrebat, zicând: 


1 Psalmul 118, 1-6. 

învăţătorule, cine a păcătuit: acesta sau 
părinţii lui, de s-a născut orb? 

Iisus a răspuns: Nici el n-a păcătuit, nici 
părinţii lui, ci ca să se arate în el lucrările lui 
Dumnezeu. »! 

Fără glas, aproape de linia de metrou, 
pipăiam şina vagoanelor nădăjduind că voi 
putea măsura răceala inimii mele. Dintr-o 
dată, mâna Ta cea dreaptă îmi făcea semn să 
mă ridic. Singurul lucru bun în viaţă e 
ascultarea de Dumnezeu. Speriat că Te vei 
răzgândi, am dat curs bunătăţii Tale. M-am 
ridicat plângând... 

Atunci am strigat: Cu adevărat Tu eşti 
Stăpânul cel Bun! 

«Eu sunt păstorul cel bun. Păstorul cel 
bun îşi pune sufletul pentru oile sale. 

Iar cel plătit şi cel care nu este păstor, şi 
ale cărui oi nu sunt ale lui, vede lupul venind 
şi lasă oile şi fuge; şi lupul le răpeşte şi le 
risipește. »? 

În mulțimea de oameni ai secolului meu 
mă pierd asemenea lupului în haită. Văd 
sărăcia mea, locul meu muritor şi nu înțeleg 
starea de om dată mie. De ce nu-mi dai 
înfăţişarea de înger să port veşmânt 
imaterial? Nu mai pot să vărs râuri de lacrimi 
asemenea sfinţilor Tăi. Secolul meu e plin de 
patimi: Nu înţelegi odată?! Nu mai am timp 


1 loan 9, 1-3. 
2 Ioan 10, 11-12. 

pentru Tine..., să-Ţi aprind candela minţii 
sufletului meu!... «Dar văzând vântul s-a 
temut şi, începând să se scufunde, a strigat, 
zicând: Doamne, scapă-mă!»! 

Sufletul mi-e legat de trupul curgător. El 
cere să bea, să mănânce, să doarmă; dacă se 
poate: într-o vilă a secolului meu, dorită de 
oameni. Acolo să Te primesc ca pe un împărat 
lumesc, să-ţi cer răscumpărarea celor vii. 

In mulţimea de oameni ai secolului meu 
mă pierd asemenea lupului în haină. Te aştept 
să vii de dincolo de ceruri; să vii la mine! 

Stăpâne, ai milă, lasă-mă să scriu aceste 
rânduri pentru cei care vor veni după mine. 
Să afle că un păcătos, la început de mileniu 
trei, a vorbit cu Tine. 

Te vedeam (în întuneric) acoperit de 
slavă. Păşeai pe trotuarul umbrit de păcat. Cu 
dumnezeiască mişcare, coborai mâna Ta 
nepătată pe după gâtul meu încovoiat, lăsând 
firava-mi fire să ducă a Ta povară. „Văd pe 
Fiul stând de-a dreapta slavei Tatălui.” Dar 
numai pentru o clipă... Harul credinţei se 
scutura ca floarea albă de cireşi, ochii mei se 
ascundeau de la faţa Ta pătată de sânge. 
Curgeau picăturile de sâne ca picurii de 
ploaie... Strălucea în mintea mea întunecată o 
lumină din ce în ce mai tare. În lumina Duhu- 
lui priveam pe Tatăl care tace; era chipul 
tatălui meu care mă aştepta la poartă, 


1 Vezi Marcu cap. 6. 

făcându-mi semn să intru. Stăteam în mijlocul 
întunericului, mă ascundeam de el. Întru 
târziu am văzut că nu era tatăl meu, ci Tatăl 
nostru care ardea ca un foc în mijlocul inimii 
mele. „Şi trei zile a fost fără vedere; şi n-a 
mâncat, nici n-a băut.” 

Te vedeam (în întuneric) acoperit de 
slavă. Păşeai pe trotuarul pavat cu al meu 
mormânt; umila aşteptare în templul sfânt... 
Intrat în cele mai de jos ale mileniului meu, 
am fugit în noaptea simţurilor care ard. 
Încercam un legământ: să mor, să trăiesc, să 
intru pe furiş în locaşurile sfinte? Te-am lăsat 
pe Tine să decizi! Doar ai trăit, Tu însuţi, în 
astfel de morminte. 

«La urmă, pe când cei unsprezece 
şedeau la masă, li S-a arătat şi I-a mustrat 
pentru necredința şi împietrirea inimii lor, 
căci n-au crezut pe cei ce-L văzuseră înviat. 

Și le-a zis: Mergeţi în toată lumea şi 
propovăduiţi Evanghelia la toată făptura.»! 

Adâncul cel necuprins... 

Haosul pierzaniei m-a târât acolo de 
unde anevoie mă voi putea ridica. Pământul 
celor drepţi a crăpat sub picioarele mele 
obosite... Focul cumplit al mileniului trei mis- 
tuie  firava mea privire  rătăcită în 
necunoaştere. Îmi doresc să fiu aproape de 
Tine. Lacrimile, tânguirile mele, să nu fie în 
nesimţire, întru uitare de adevăr. Blândeţea 


1 Marcu 16, 14-15. 

chipului meu să simtă verdeaţa grădinii sădită 
de Tine... 

«Fericiţi cei blânzi, că aceia vor moşteni 
pământul. »! A 

Tu eşti verdeaţa raiului,  Indelung- 
răbdător cu florile neveştejite de moarte, prea 
dulce desfătare a tot ce-i pământesc, voal de 
întunecare pentru tot ce-i omenesc, nădejde, 
uşurare pentru chipul meu ceresc. 

«Eu sunt Calea, Adevărul şi Viața. 
Nimeni nu vine la Tatăl Meu decât prin 
Mine. »? 

Întoarce-Ţi privirea Ta spre locul durerii, 
unde mă aflu acum, lipsit de cele bune. 
Inţelege-mă! Tu, Cel care străluceşti ca aurul 
prins de flăcări, cu totul nesfârşit, plin de 
îndurare; fă o minune! Totul va apărea curat, 
desăvârşit, cu neputinţă de a se stinge în 
durere. Atunci mă voi furişa ca un gând în 
interiorul universului, mă voi rostogoli cu 
cutremur mare, învăluit în lumina slavei 
dumnezeieşti; voi cădea în faţa Ta 
mărturisindu-Ţi: Te iubesc! 

«Aceasta este porunca Mea: să vă iubiți 
unul pe altul, precum v-am iubit Eu. Mai mare 
dragoste decât aceasta nimeni nu are, ca 
sufletul lui să şi-l pună pentru prietenii săi. 


1 Matei 5, 5. 
2 Ioan 14, 6. 

Voi sunteţi prietenii Mei dacă faceţi ceea 
ce vă poruncesc.* 

Arbore secular este vârsta tronului Tău. 
Mă închin ie... Te simt, Te înţeleg în 
privire... Mi Te închipui în cer, aşezat pe 
tronul Tău de aur împodobit cu stele luci- 
toare, foc care arde şi nu mistuie. Acolo 
străluceşti Tu în chip imaterial, ca un soare, 
dar şi în inima mea plămădită din ţărână. 

„Minunată este ştiinţa Ta, mai presus de 
mine, este înaltă şi n-o pot ajunge.” Mă 
nevoiesc să ajung la Tine. Fă, Doamne, voia 
Ta cu mine. Străluceşti limpede în înăuntrul 
sufletului meu, carnea de pe mine sfinţeşte-o, 
împărtăşeşte-mă cu Trupul Tău; eu, evreul 
mileniului trei. Floarea de mac care acoperă 
proaspetele morminte, îşi scutură petalele 
peste crude oseminte, aşteptând învierea Ta. 

Doamne, socoteşte-mă fiul Tău precum ai 
zis: „dumnezei sunteţi şi fii ai Celui Preaînalt 
toţi”. 

Lasă-mă muritor prin fire, fă-mă 
dumnezeu prin instituire, prin harul Tău. 
Pleoapa ochiului să mi se închidă prin adierea 
Duhului Sfânt întru nemurire, asemenea 
îngerului care veghează ţinând în mână 
timpul universului în devenire. 

Uimitor lucru este clipa trăită aproape de 
Tine; îmi vine să strig de bucurie că am rămas 
chip neschimbat într-o lume a secolului XXI, 


3 Ioan 15, 12-15. 

secolul care încearcă să fugă de Tine. Dar..., 
Te-ai făcut Om şi omul trebuie să vină la Tine! 

«Auzi, Dumnezeule, rugăciunea mea şi 
nu trece cu vederea ruga mea. la aminte spre 
mine şi mă ascultă; mâhnitu-m-am întru 
neliniştea mea şi m-am tulburat de glasul 
vrăjmaşului şi de necazul păcătosului. »! 

Fă-mă să urăsc fără ură pe duşmanii mei 
înlănţuiţi de păcate. Lanţul greu care le-a 
cuprins grumazul să fie tăiat cu lipsa mea de 
răutate întru paza poruncilor dumnezeieşti. 
Bolta cerului, purtată pe umeri de sfinţi, să 
nu-i ducă pe duşmani la rătăcire, ci la 
cunoaşterea de sine, la pocăință, la iubire. Fă- 
mă să tăgăduiesc împătimirea faţă de bogăţie, 
de bani, în lumea măruntă, unde totul se 
vinde, totul se cumpără. Laudele oamenilor să 
fie făcute ca de nişte oi lipsite de răutate, 
cerând mila şi iertarea greşelilor: „Şi a venit 
unul din mai-marii sinagogilor, anume lair, şi 
văzându-l. pe lisus, a căzut la picioarele Lui.” 
Eu să cad cu mintea, cu trupul, la picioarele 
Stăpânului meu, să ajung la deprinderea 
binelui, prin cereri necontenite... Suspin 
mereu şi-mi este greu; ascultă cererea mea de 
copil cuminte. 

Fă-mă să urăsc fără ură pe duşmanii mei 
metamorfozaţi în potire. Văzându-i astfel, să 
mă împărtăşesc odată cu ei din dulceaţa 
harului care se pogoară de la Tine. 


1 Psalmul 54, 1-2. 


80 


MUNTELE CREDINȚEI 


Dacă ar vedea cineva pe făcătorul 
soarelui s-ar împărtăşi de privirea şi lumina 
Lui, îmbrăcând pe oameni cu scutecele iubirii 
în care a fost înfăşat Pruncul din Betleemul 
Iudeii. 

Dar până atunci, eu rămân cu dulceaţa 
harului Tău şi... cu duşmanii mei. 

«Păziţi dar toate cuvintele aşezământului 
acestuia şi le împliniţi, ca să aveţi spor la 
toate câte veţi face.» 

Imbrăcat în haina preastrălucitoare a 
Trupului Tău, am fost atins de scânteia 
nemuririi. Trupul meu obosit, gol, a aflat 
nemăsurata Ta milă. 

Potirul Sângelui adevărat atinge buzele 
mele pătate de ocară. Frumuseţea Chipului 
Tău preacurat se vede în lumina harului de 
pe-a mea haină. Tulburat, mă cuprinde frica; 
mă tem de Trupul Tău atotcurat, de Sângele 
de pe cruce... Ai milă de mine, eu, „un 
datornic cu zece mii de talanţi”. Fă-mă în 
stare să suport tânguirile mileniului trei, 
demonii banului: Vai mie! 

Impiedică-mă să cad în cele mai de jos 
ale pământului, să trăiesc asemenea sfântului 
care Te cunoaşte, se închină Ţie, Dumnezeul 
meu; „căci aceasta este viaţa veşnică: Să Te 
cunoască pe Tine...” 

Arată orbului calea care duce spre 
nepătimire. Să nu fiu târât în jos de mileniul 


1 Deuteronomul 29, 9. 

care merge odată cu mine. Să rămân în 
înălţimea cerurilor, îmbrăcat în haina 
preastrălucitoare a Trupului Tău, să am o 
singură dorinţă: mântuirea lumii întregi! Auzi- 
mă, Doamne, dă-mi căinţă. 

«Aşa glăsuieşte cel ce ascultă cuvântul 
lui Dumnezeu, cel ce cunoaşte gândurile Celui 
Atotputernic, cel ce vede descoperirile lui 
Dumnezeu, ca în vis, dar ochii şi-i are 
deschişi: 

Cât sunt de frumoase sălaşurile tale, 
Iacove, corturile tale, Israele!» 

Frumuseţea mâinii Tale este coaja de 
nucă acoperită de puful prospeţimii dimineţii 
de mai. Este cu neputinţă de exprimat... Mi-ai 
lăsat libertatea, încerc să mi Te cuprind în 
grăirea limbii, în privirea mărginită a ochilor 
mei... Lumina candelei Tale străluceşte 
întunericul nopţii, inima mea. Buzele mele 
uscate de vântul singurătăţii Îţi spun: „Mi- 
luieşte-mă, Stăpâne, miluieşte-mă”. Frageda 
nepăsare a tinereţii mele nu o lua în seamă. 
Focul ceresc să purifice cu flăcările luminii 
răutatea trupească, sufletească a unui rătăcit. 
Întru slavă de Părinte, închinându-mă, Îţi cer 
să rămân în mijlocul luminii Tale; sunt un om 
robit păcatului, fiu al Tău după har. 

Tu ai zis: „Nu cei sănătoşi au nevoie de 
doctor, ci cei bolnavi”. 


1 Numerii 24, 4-5. 

Nu mă lăsa să umblu tulburat, aşează-mi 
duhul întru nepătimire; sufletul meu să se 
pogoare ca un porumbel pe mâinile Tale 
pătate de iubire. „Să nu intri la judecată cu 
robul Tău”, întru bunătatea Ta dumnezeiască 
acoperă ruşinea feţei mele cu voalul 
nepătimirii, „că nimeni din cei vii nu-i drept 
înaintea Ta”. Frumuseţea mâinilor Tale este 
ca nufărul alb, în care vraja lacului se topeşte 
în razele calde de soare, în lumina feţei Tale. 
Întinde-mi mâna ta! Tremur gândindu-mă la 
reproşurile Tale... Acum... la început de 
mileniu trei. 

«Cu preț aţi fost cumpăraţi. Nu vă faceți 
robi oamenilor. Fiecare, fraţilor, în starea în 
care a fost chemat, în aceea să rămână 
înaintea lui Dumnezeu. »! 

Mi s-a spus să privesc în jos ca osânditul; 
să-mi nesocotesc trupul. Eu nu vreau ca 
trupul să-mi fie străin de facerile de bine ale 
secolului meu. Dar nu doresc să mă 
îndepărtez de Tine, Bunule; de sfinţii lucrători 
fără de arginţi. 

Îmi spui să plâng: „Fericiţi cei ce plâng, 
că aceia se vor mângâia”. Să-mi ud faţa cu 
lacrimi, părul să mi-l dau uitării. Limba să o 
îndulcesc cu cuvântul Tău, auzului să-i 
descopăr harpa mânuită de îngeri. 

Până când, Doamne, mă voi certa cu 
mine însumi, până când voi suporta greaua 


1 I Corinteni 7, 23-24. 

mea povară de om neputincios? Nici să dorm, 
nici să mănânc, nici să beau, nici să privesc la 
TV! Câtă osteneală din partea mea, Doamne! 
Câtă sudoare!... Deşi mi-ai spus: „Rodul 
muncii mâinilor tale vei mânca. Fericit eşti; 
bine-ţi va fi!”. 

Mă  amăgeşti, Doamne! Oare ochii 
sufletului meu sunt cuprinşi de ceața 
păcatului? Dacă este aşa, fă-mă, Bunule, să 
văd şi să aud duhovniceşte; simţurile mele să 
fie  copleşite de  neputinţa căderii în 
necunoaştere.  Înlemniţi de frică, cei 
întunecaţi ca demonii, să vadă harul meu 
nemuritor, să nu mai tânguiască faptele mele 
care slăvesc pe Iahve. 

Dă-mi mie,  sărmanului, dă-mi mie, 
smeritului, lacrimi care să curețe întinăciunea 
minţii oamenilor secolului XXIII. Numeşte-mă 
prietenul Tău, Doamne. „A Ta este răz- 
bunarea; tu vei răsplăti”, eu sunt fiul Tău 
rătăcitor. 

«lar când a venit plinirea vremii, 
Dumnezeu a trimis pe Fiul său, născut din 
femeie, născut sub Lege.» 

În această lume grea, întunecată, îmi 
petrec viaţa rătăcind printre blocuri cu sute 
de etaje. Incerc să trec de zidul trupului 
meu... Crucea-mi este grea, mă apasă rău... 
Întunericul stricăciunii, a mele oase stau 
ascunse de vederea minunată a feţei Tale... 


1 Galateni 4, 4. 

„Mulţi zic: Cine ne va arăta nouă cele bune? 
Dar s-a însemnat peste noi lumina feţei Tale, 
Doamne! Şi am ajuns sfinţi cu duhul, după 
cuvântul Tău: chiar acum am sosit ca să-ţi 
deschid mintea.” 

Înţeleg vedenia, Doamne, asemenea 
profetului Daniel. Nepătimirea este ca floarea 
albă de cireşi: se scutură la prima adiere de 
vânt. Cine-i culege petalele căzute pe verdele 
ceresc, devine rob al Tău, sălăşluind în afara 
lumii păcatului, a grijii de multe. „...Trupul 
este mort pentru păcat; iar Duhul, viaţă 
pentru dreptate.” 

Doamne, în această lume grea, 
întunecată, a mileniului trei, îmi petrec ca 
muritor viaţa dăruită de Tine. Simplitatea 
cuvintelor mele nu pot reda lunga aşteptare a 
îmbrăţişării Tale de Părinte. Dorul după 
veşnicie aprinde sufletul meu de evreu. Altă 
simţire nu mai este între mine, decât floarea 
de cireşi şi Dumnezeul-iubire. 

«Ci S-a deşertat pe Sine, chip de rob 
luând, făcându-Se asemenea oamenilor, şi La 
înfăţişare aflându-Le ca un om, 

S-a Smerit pe Sine, ascultător făcându-Se 
până la moarte, şi încă moartea pe cruce. 

Pentru aceea, şi Dumnezeu L-a 
preaiînălţat şi I-a dăruit Lui nume, care este 
mai presus de orice nume (...)»! 


1 Filipeni 2, 7-9. 

Lumina iubirii prietenului meu lisus îşi 
află izvorul în Soarele dreptăţii, în Dumnezeu- 
Tatăl. Spaima cu care străbat strada populată 
mă face să-mi ascund faţa de om al mileniului 
meu. 
Ah, ah, Doamne! Oare înţelepciunea 
mileniului trei se mai opreşte la neputinţa 
fluturelui, îmbătat de lumina neonului, cu 
aripile arzând într-un decor selenar, lipsit de 
iubire? Ah, ah, Doamne!, aştept o mică 
picătură de iubire să spargă tăria pietrei 
inimii mele. Să fie amăgire? Nimic din 
lucrurile acestei lumi nu pot fi ţinute cu 
tărie... Numai iubirea prietenului meu lisus e 
ca diamantul care nu se înmoaie-n foc; ea îşi 
află izvorul în Soarele Dreptății, în 
Dumnezeul-iubire. 

„Poruncă nouă dau vouă: Să vă iubiţi 
unul pe altul. Precum Eu v-am iubit pe voi, 
aşa şi voi să vă iubiţi unul pe altul.” 

Doamne, oare vecinul meu de bloc 
ascultă porunca Ta? Noaptea păcatului mă 
separă de un frate preadulce... Chipul lui 
lisus îl văd în ochii pruncului meu; el astăzi 
plânge... Îl întreb: De ce plângi? Dar tace şi 
nu vrea să-mi răspundă! Lumina iubirii e pe 
chipul lui, îi întind mâna, îmi întinde mâna şi 
totul pare o veşnicie. Lumina iubirii prietenul 
meu lisus ne-a acoperit de fericire. 

«Aceasta vă poruncesc: să vă iubiţi unul 
pe altul. 

Dacă vă urăşte pe voi lumea să ştiţi că pe 
Mine mai înainte decât voi M-a urât. »! 

Calea  necredincioşilor e  pieritoare. 
Umezeala zilei transformă păcatul în floare, 
«Că ştie Domnul calea drepţilor». Sfatul se 
topeşte în gura  mincinosului asemenea 
bulgărelui de zăpadă. Scaunul heruvimului 
este liber de atâta aşteptare, «legea Domnului 
e voia lui». Frunze de ienupăr cad pe 
caldarâmul inundat de maşini. Nimeni nu 
vrea să vorbească ca regele David, se 
aşteaptă însingurare căii Lactee. Acolo vântul 
nu mai spulberă necredincioşii, ci numai 
păcatul. Pori mari de busuioc acoperă praful 
astral. Din pulbere de astre se vor ridica 
sfinţii ca să arate calea drepţilor, «iar calea 
necredincioşilor va pieri». Voi sta nemişcat 
ziuă şi noaptea aşteptând venirea Ta, Doam- 
ne, «ca un pom răsădit lângă izvoarele 
apelor». Te voi aştepta umezit de păcatul 
transformat în floare. 

«Ați auzit că v-am spus: Mă duc şi voi 
veni la voi. De M-aţi iubi v-aţi bucura că Mă 
duc la Tatăl, pentru că Tatăl este mai mare 
decât Mine. 

Și acum v-am spus acestea înainte de a 
se întâmpla, ca să credeţi când se vor 
întâmpla. »? 


1 Ioan 15, 17-18. 
2 Ioan 14, 28-29. 

Goana după aur a întărâtat popoarele, iar 
setea după adevăr se chinuie să trăiască. De 
ce nu mă iei cu Tine, Împărate al pământului? 
Să simt universul vibrând odată cu inima 
mea, asemenea celor ce locuiesc în ceruri, 
aproape de Tine. Nu vezi, Doamne!, 
«împărații pământului şi căpeteniile s-au 
adunat împreună împotriva Domnului şi a un- 
sului Său»; Vor să coboare umbra nopţii peste 
ochii mei. 

Sunt tulburat întru mânia mea, muntele 
Sion păstrează adierea divină în ramurile de 
măslin. «Muntele cel Sfânt al Lui» va potoli 
popoarele. Mlădiţa lui lesei va zdrobi mişeii. 
Poporul ales împărăţi-va vasul olarului şi cu 
cutremur mare, „Domnul va fericii pe ei”. 

«Că Eu sunt Domnul Dumnezeul vostru. 
Sfinţiți-vă şi veţi fi sfinţi, că Eu, Domnul 
Dumnezeul vostru, sfânt sunt; (...) 

Deci fiti sfinţi, că Eu, Domnul, sunt 
sfânt.» 

Binecuvântarea Domnului peste mine 

Şi cei ce mă vrăjmăşesc vor cădea 

Atunci sufletul meu va urca la ceruri, 

«întru Dumnezeul lui». 

Sprijinitorul meu va urca cu mine 
muntele Cel înalt, 

Nu se va mai scula nimeni asupra mea! 

Voi dormi acoperit de adierea divină, 

Dezmierdat de lumina stelară, 


1 Leviticul 11, 44-45. 

«că Domnul mă va sprijini». 

Binecuvântarea Domnului peste mine 

Şi cei ce mă vrăjmăşesc vor cădea. 

«Binecuvântează, suflete al meu, pe 
Domnul! Doamne, Dumnezeul meu, măritu- 
Te-ai foarte! 

Întru strălucire şi în mare podoabă Te-ai 
îmbrăcat; Cel ce Te imbraci cu Lumina ca şi 
cu o haină; 

Cel ce întinzi cerul ca un cort; Cel ce 
acoperi cu ape cele mai de deasupra lui; (...) 

Plăcute să-i fie Lui cuvintele mele, iar eu 
mă voi veseli de Domnul.»! 

Întru nădejde m-ai aşezat pe scaunul 
împărăției Tale, 

Florile, câmpul, natura toate mi s-a 
închinat. 

Am strigat şi m-ai auzit, 

Veselie în inima mea ai adus. 

«Cine ne va arăta nouă cele bune?» 

Întreabă necredincioşii secolului meu; 

Ei nu văd «lumina feţei Tale», 

Se închină pietrelor cioplite de-o daltă 
păgână. 

Atunci m-am mâniat foarte, 

Lacrimile-mi curgeau în voie... 

Întru târziu, mi-am zis: «Domnul mă va 
auzi când voi striga către Dânsul». 

Da!... M-ai auzit şi Te-ai milostivit spre 
mine, spre noi, copii ai secolului XXIII. 


1 Psalmul 103, 1-3, 35. 

«Fiii lui Israel să poposească fiecare 
lângă steagul său, în preajma semnelor 
familiei sale, şi să-şi aşeze taberele înaintea 
cortului mărturiei şi împrejurul lui.» 

Undeva, pe planeta Marte, 

Un cuvios îşi aşteaptă sfârşitul. 

El este unul din cei «ce iubesc numele 
Tău». 

Cei care au căzut din sfaturile lui, au 
rămas pe pământ să se veselească întru 
uitarea numelui Tău. 

Tu, Împăratul meu, ai dus veninul pe 
planeta îndepărtată, «întru mulţimea milei 
Tale». 

Groapă deschisă pentru cei răi, inimă 
deşartă... Drum spre sfânt locaşul tău a 
devenit planeta Marte. 

«Cu arma buneivoiri ne-ai încununat pe 
noi.» 

Nu ne-ai alungat de pe pământ, 

Ne-ai dat spre stăpânire Universul. 

Iar eu, cu îndurare, voi păşi pe planeta 
Marte convins că nu m-ai părăsit. Voi călca 
săltând de bucurie şi-Ţi voi ridica lăcaş sfânt. 

Acolo îşi vor pleca capul călcătorii de 
Lege, cei care au pe mâini urme de ucigaş. 
«Şi se vor lăuda cu Tine toţi cei ce iubesc 
numele Tău.» 

Veniţi!... Planeta ne primeşte, 

Domnul este acolo de mult!... 


1 Numerii 2, 2. 


90 


MUNTELE CREDINȚEI 


«Şi orice veţi cere întru numele Meu, 
aceea voi face, ca să fie slăvit Tatăl întru Fiul. 
(...) De Mă iubiţi, păziţi poruncile Mele. »! 


1 Ioan 14, 13, 15. 

V 
PUTEREA CUVÂNTULUI 


Cuvântul mângâie marea, apa sfinţită de 
lângă creştin! Misterul acoperă disperarea 
clipei care mă frământă în timp. „Am făcut 
grădini şi parcuri şi am sădit în ele tot felul de 
pomi roditori, mi-am făcut iazuri, ca să pot 
uda din ele o dumbravă unde creşteau 
copacii...” 

Puterea Cuvântului ascuns în potirul de 
Înviere este venit din Cer, de Sus, mă 
luminează în taină. „Am cumpărat robi şi 
roabe şi am avut feciori născuţi în casă, mai 
mult decât toţi cei care am fost înaintea mea 
în Ierusalim.” 

Nu am aripa atât de lungă, să pot zbura 
ca îngerul cel bun, Lumina îmi alungă privirea 
odată cu întunericul. Acum, la început de 
mileniu trei. 

«lată şi rânduiala jertfei pentru vină: 
Aceasta este sfinţenie mare. Jertfa pentru 
vină să se junghe în locul unde se junghe 
jertfa arderii de tot şi cu sângele ei să se 
stropească jertfelnicul de jur împrejur. »! 

Vocea divină (discretă) mângâie lumina 
din soare. Zburăm pe alte planete acoperite 
cu ierburi amare. „Vântul suflă către miazăzi, 


1 Leviticul 7, 1-2. 

Vântul se întoarce către miazănoapte, făcând 
roate-roate, el trece neîncetat prin cercurile 
sale.” 

Vorbesc cu Tine în şoaptă despre o stea 
căzătoare. Prin ceața de praf ceresc, vocea Ta 
dispare în univers. 

„Ochiul nu se satură de câte vede şi 
urechea nu se umple de câte aude.” Doar 
pământul rămâne tăcut şi aşteaptă ziua de 
început, Vocea Ta divină: <«Creşteţi şi vă 
înmulțiți şi umpleţi pământul şi-l supuneți, şi 
stăpâniţi peste peştii mării, peste păsările 
cerului, peste toate animalele, peste toate 
vietățile ce se mișcă pe pământ şi peste tot 
pământul!»! 

Peste cerul mângâiat de Tine, Elohim, 
îngerul bun întinde aripa şi zboară tulburând 
curcubeul. Cu minunatele-i culori: „Toate 
fluviile curg în mare, dar marea nu se umple. 
Toate lucrurile se zbuciumă mai mult decât 
poate omul...” Faţa mea transfigurată, poleită 
în sfinţenie, urcă treaptă după treaptă să 
ajungă la Tine, Doamne lisuse Hristoase. 
„Vino să te ispitesc cu veselia şi să te fac să 
guşti plăcerea!” Viaţa mea este acoperită de 
roua dimineţii, de nimbul Domnului lisus. 
Lumina se deschide nouă, oameni ai 
mileniului trei. 

«Și a strigat Domnul Dumnezeu pe Adam 
şi i-a zis: Adame, unde eşti? 


1 Facerea 1, 28. 

Răspuns-a acesta: Am auzit glasul Tău în 
rai şi m-am temut, căci sunt gol, şi m-am 
ascuns.»! 

Doamne, apropie cristalul de rouă, 
apropie-l de mugurul crestat de mine. În 
răcoarea gropii să simt căldura iubirii Tale de 
Părinte. „Am strâns aur şi argint şi număr 
mare de regi şi de satropi. Am adus cântăreţi 
şi cântărețe şi desfătarea fiilor omului mi-am 
agonisit: O prinţesă şi alte prințese.” 

Neputinţa mă subjugă, alungă îndurarea 
Ta. ÎIngândurat îmi acopăr ochiul cu o 
năframă sfântă şi cer iertare pentru mine, 
evreu al mileniului trei. La auzul cuvintelor 
mele, îngerul bun sculptează fapta mântuirii 
mele. Eu vin timid în urma lui cu inima plină 
de bucurie. 

«Şi îndată cocoşul a cântat a doua oară. 
Și Petru şi-a adus aminte de cuvântul pe care 
i-l spusese lisus: Inainte de a cânta de două 
ori cocoşul, de trei ori te vei lepăda de mine. 
Și a început să plângă.» 

Cad bucăţi de marmură albă din trupul 
sculptat de o daltă păgână. Uşor, uşor, cu 
paşi de împărat, o mână firavă le adună. 
„Inţeleptul are ochi în cap, iar nebunul merge 
întru întuneric. Dar am cunoscut şi eu că 
aceeaşi soartă vor avea toţi.” 


1 Facerea 3, 9-10. 
2 Marcu 14, 72. 

Îndrăgostit de o statuie căzută, lovită în 
inimă de iubirea lui Hristos, urc bucăţică cu 
bucăţică pe soclul înălţat de Domnul. Un joc, 
o statuie căzută, o mână de meşter Teslar 
reface iubirea pierdută de fiii mileniului trei. 
«Văzând de aproape viaţa voastră curată şi 
plină de sfială. »! 

Doamne, Adonai, Te simt în jurul trupului 
meu, te aud în muzica astrală, dar nu Te văd, 
Atotputernice. Spune-mi unde Te ascunzi de 
la faţa mea. Spune-mi dacă este adevărat că 
mă iubeşti într-ascuns. Stăruie în trupul meu 
amintiri transformate în coşmar, departe de 
Tine, departe de Împărăţia Cerurilor. De ce 
nu mi Te arăţi, Doamne? Pribeag sunt pe 
pământ până în ziua în care voi afla bunătatea 
Ta, Adonai. 

«Deci, lepădând toată răutatea şi tot 
vicleşugul şi făţărniciile şi pizmele şi toate 
clevetirile. 

Ca nişte prunci de curând născuţi, să 
doriți laptele cel duhovnicesc şi nepretăcut, 
ca prin el să creşteţi spre mântuire.» 

Toată dimineaţa am alergat după Tine, 
Doamne lisuse Hristoase. Dar în zadar..., nu 
Te-am ajuns. Întrebat-am ochii mei dacă Ţi-au 
văzut urma pe nisipul ludeei, dar în zadar... 
Sufletul îmi este rănit de atâta căutare. 
Sufletul meu sângerează şi sângele curge din 


1 I Petru 3, 2. 
2 ] Petru 2, 1-2. 

trup, precum seva dintr-un copac lovit de 
secure. Dar glasul meu te cheamă, lasă-mă să 
Te ating, Doamne Iisuse Hristoase, acum, la 
început de mileniu trei. 

VI 
CÂNTAREA CÂNTĂRILOR 


Nu vezi că nu ne priveşte luna! Te lasă în 
braţele mele, Îngerule bun. Să simţi valul 
dragostei asemenea lacului în care se 
oglindesc zgârie norii. „Noaptea plânge 
întruna cu lacrimi pe obraz şi dintre toţi câţi o 
iubeau, nici unul n-o mai mângâie; toţi 
prietenii au devenit duşmani.” Vocea mea să o 
asemeni păsării fără de glas; cea care îşi 
cântă tăcerea pe pământ, cu regretul 
singurătăţii. Nu vezi că nu ne priveşte luna! 
Pluteşte în braţele mele, Ingerule bun, 
asemenea copilului meu după trup. Adormi..., 
eu rămân să te păzesc. 

«Flori pe câmp s-au arătat şi a sosit 
vremea cântării, în țarină glas de turturea se 
aude.»! 

De ce pleci în amurg de seară?... Afară 
sunt animale care te pot devora. Lasă, te rog, 
inima ta curată de înger sub pleoapa 
sufletului meu. „Sionul întinde mâinile sale şi 
nimeni nu-l mângâie!” Acolo este cald şi râuri 
de apă curg, lăsând în urmă amintire... Te vei 
simţi în visul plin de iubire al sfântului 
necunoscut în noapte, când a plâns bucuria 
de a te vedea. 


1 Cântarea Cântărilor 2, 12. 

Se rupse îngerul de cvintele mele şi plecă 
privind spre cer... Dar, dintr-o dată, în 
pădure, căzu pradă lui Lucifer. 

«Neprihănirea poartă pe cei drepți, iar 
strâmbătatea pedepseşte pe cei vicleni.»! 

Zbor spre planeta argintie, unde Ingerul 
bun aşteaptă nerăbdător. Întreaga mea fiinţă 
îl cheamă cu aceeaşi dorire a clipei dintâi. 
Dar, vai!... Planeta este pustie. Pământul 
planetei arde ca smoala, păduri căzute în 
somn vestesc că a fost pârjolită savana. Te 
plâng cu lacrimi care cad pe acea planetă 
argintie. „Glasul fiicei Sionului în slăbiciune 
se va slei, mâinile ei se vor întinde: Vai mie!” 
Voi aştepta ploaia planetei tale, voi face din 
argilă chip angelic şi te voi binecuvânta. 

«Ci numai abur ieşea din pământ şi 
umezea toată fața pământului. 

Atunci, luând Domnul Dumnezeu ţărână 
din pământ, a făcut pe om şi a suflat în faţa 
lui suflare de viață şi s-a făcut omul fiinţă 
vie.» 

Piersică coaptă la soare de vară, muşcată 
în grabă de un tânăr flămând. Aruncată în 
ţărână de plugul lui Adam. Iubirea uitată de 
Dumnezeu pe pământ. Din fulger care 
luminează cerul se înfruptă Eva. Încearcă 
misterul cu ochii, fructul este lăsat să 
crească. 


1 Pilde 11, 3. 
2 Facerea 2, 6-7. 

«Cu adevărat ea mi-e soră după tată, dar 
nu ştiu după mamă, iar acum mi-e soţie.» 

Ingerule bun, nu te mai gândeşti la mine. 
Gândul tău zboară ca o pasăre călătoare care 
se duce spre alte pământuri, departe... 
Pulberea prafului care acopere masa la care 
stau precum un împărat, se prinde de fapta 
mea curată... îngerule bune, apropie gândul 
meu de tine şi de te îndrepţi spre alte zări, fă- 
mă să te simt ca lumina zilei care vine... 

Dar ai trecut pe lângă mine cu nepăsarea 
unui păcătos. Firele de iarbă călcate de tine 
se aplecau cu umilinţă, blocurile care 
înconjurau parcul erau martore indiferenţei 
tale; numai porumbeii se jucau ca nişte 
îndrăgostiţi. Dragostea mea nu mai conta 
pentru tine, îngerule bun. Uitasei să-mi mai 
priveşti chipul, priveai în faţă, numai în faţă... 
Deşi eram în faţa ta, tu nu mai văzut. 
Disperat, m-am apropiat să te îmbrăţişez. 
Atunci am văzut că erai orb..., te orbise 
dragostea pentru aleşii Domnului Dumnezeu. 

«Cu adevărat toate acestea le-am pus la 
inimă şi inima mea le-a văzut: că cei drepți şi 
cei inţelepţi împreună cu toate faptele lor 
sunt în mâna lui Dumnezeu. Nici măcar 
iubirea, nici ura nu o cunoaşte omul; ci totul 
este deşertăciune înaintea oamenilor.” 


1 Facerea 20, 12. 
2 Ecclesiastul 9, 1. 

Îngerule bun, nu căuta să te ascunzi în 
noaptea lipsită de lumină. Inima ţi-o dăruiesc 
pe altarul căinţei. Apleacă-te şi ia-o, hrăneşte- 
te cu dulceaţa de nectar a iubirii mele pentru 
Domnul Dumnezeu. De ce te ascunzi de mine? 
Inima mea îţi aparţine. Blocul înalt acoperă 
turla bisericii în care sufletul meu s-a revărsat 
în universul creaţiei. Paşii tăi de înger îi simt 
departe de mine. Te aştept, îngerule bun, 
arată-te! De ce ai tăcut? Hai, cântă! Merg şi 
nu ştiu ce gândeşti despre mine. 

«Atunci mi-am dat seama, privind 
lucrarea lui Dumnezeu, că omul nu poate să 
înțeleagă toate câte se fac sub soare, dar se 
osteneşte căutându-le, fără să le dea de rost; 
iar dacă înțeleptul crede că le cunoaşte, el nu 
poate să le pătrundă. »! 

Am rămas singur... Tu ai plecat, nopţile 
întunecate au orbit sufletul meu. Ai lăsat în 
urmă amurgul anilor noştri, ochii udaţi de 
lacrimile dragostei s-au ofilit. Pustnic este 
trupul meu, retras în păduri tainice. Sunt 
hotărât să te chem în singurătatea mea, 
Îngerule bun. Nu! Orice aţi spune!... Clipa 
vieţii mele s-a stins, nemurirea a apus, triste- 
tea s-a năpustit asupra mea... De ce ai plecat, 
Îngerule bun? Murmurul rugăciunii mele, 
Chip al Tatălui Ceresc. 

De ce să mai rămân? Mă întrebă îngerul 
bun. 


1 Ecclesiastul 8, 17. 

De ce să mai rămân? Faptele tale au 
slăbit, inima ta s-a răcit ca lava unui vulcan 
adormit. De ce să mai rămân? Sufletul tău 
tremură când mă apropii de tine; se uită la 
mine ca la un străin rătăcit printre blocuri. De 
ce să mai rămân? Dragostea ta pentru mine a 
plecat departe. Vântul necredinţei a dus-o în 
locuri părăsite..., să ne luăm rămas bun. 

«Atunci mi-am dat cu socoteala că nu 
este fericire decât să te bucuri şi să trăieşti 
bine în timpul vieţii tale. 

Drept aceea dacă un om mănâncă şi bea 
şi trăieşte bine de pe urma muncii lui, acesta 
este un dar de la Dumnezeu. »! 

Privirea gândului se stinge cu imaginea 
îngerului meu. Pe o stâncă dezvelită de un 
arbore în floare, gândul meu înmugureşte în 
mireasmă, în răcoare. Alerg după tine ca 
omul după sacru. Jertfa pe care ţi-o aduc pe 
altarul căinţei este sufletul meu curat. El arde 
fără să se mistuie. „Şi mi-am ridicat ochii mei 
şi, iată un om îmbrăcat în veşminte de in, iar 
coapsele lui încinse cu aur curat de preţ.” 
Îmbrăcat în straie de lumină, un înger din 
Sfânta Scriptură, îmi cere să menţin în inima 
mea focul jertfei arderii de tot. Să nu se 
mistuie iubirea sfântă! Este foc sacru, rupt 
din nemurire. Cu el s-au încălzit şi sfinţii; 
tineri îndrăgostiţi de lumină. 


1 Ecclesiastul 3, 12-13. 

«Și a zis Domnul către Moise. Spune lui 
Aron, fratele tău, să nu intre oricând în 
locasul sfânt de după perdea, înaintea 
curățitorului celui de pe chivotul legii, ca să 
nu moară, că deasupra capacului Mă voi arăta 
în nor.»! 

De mii de ani lumină Te caut, Doamne. 
Am trecut ca un drumeţ neştiutor printre 
astrele Tale. Am crezut că eşti steaua de pe 
cer. Sau raza ruptă dintr-un soare, care a că- 
zut pe pieptul meu, ca o mână caldă de înger. 
Moartea mă înspăimântă... Aştept lumina Ta 
să coboare pe pământ, pe chipul meu 
înspăimântat de necunoaştere. 

«...Teme-te de Dumnezeu şi păzeşte 
poruncile Lui! Acesta este lucru cuvenit 
fiecărui om.» 

Îngerule bun, ai plecat cu aripile reci, 
stins în amintiri, cu glasul tăcut, de ceară. 
Simţeam în tine ziua chinuită de suspinul 
meu. Acum, pe aleea parcului iluminat, eu 
visez iubirea ta sfântă. Nu mai este!... S-a 
ridicat asemenea unui nor. Pe frunzele 
răsturnate pe trotuar cad lacrimile mele de 
lumină; îngenuncheat mă închin. Există un 
duh al rătăcirii printre blocuri. Cu fiinţa toată 
obosită încerc să te pipăi, să te regăsesc, 
Doamne lisuse. Caut iubirea în iarba moale, 


1 Leviticul 16, 2. 
2 Ecclesiastul 12, 13. 

calc cu grija unui eremit. Mă uit pe cerul 
senin, unde norii s-au topit, dar nu-L. găsesc... 

«De aş grăi în limbile oamenilor şi ale 
îngerilor, iar dragoste nu am, făcutu-m-am 
aramă sunătoare şi chinval răsunător. 

Și de aş avea darul proorociei şi tainele 
toate le-aş cunoaşte şi orice ştiinţă, şi de aş 
avea atâta credinţă încât să mut şi munții, iar 
dragoste nu am, nimic nu sunt.»! 

Scot apă din fântâna lui Iacov, beau cu 
pofta unui eremit..., strig cu bucuria unui 
căutător de aur, dar nu-L găsesc... 

«Şi de aş împărți toată avuția mea şi de 
aş da trupul meu ca să fie ars, iar dragoste nu 
am, nimic nu-mi foloseşte. 

Dragostea îndelung rabdă; dragostea 
este binevoitoare, dragostea nu pizmuieşte, 
nu se laudă, nu se trufeşte. 

Dragostea nu se poartă cu necuviinţă, nu 
caută ale sale, nu se aprinde de mânie, nu 
gândeşte răul. 

Nu se bucură de nedreptate, ci se bucură 
de adevăr. 

Toate le suferă, toate le crede, toate le 
nădăjduieşte, toate le rabdă. 

Dragostea nu cade niciodată.» 

Cu sufletul deschis pentru cele sfinte, 
privesc tăcerea somnului mileniului meu. 
Tresar la chemarea Ta..., întind palmele 


1 I Corinteni 13, 1-2. 
2 I Corinteni 13, 3-8. 

aşteptând să cadă dragostea Ta, dar nu o 
găsesc... Te ascunzi de mine, iubire sfântă! 
Fii îngăduitoare, lasă-te prinsă, sufletul meu 
te cheamă, te caută întru bunătatea Chipului 
Tău de Fiul al Celui Preaînalt. 

«Puterea pentru locuitorii Ierusalimului 
este în Domnul Savaot, Dumnezeul lor!»! 

Toate îndoielile au pierit la vederea 
ochilor Tăi. Mulțimea adunată în parc s-a 
trezit din visarea modernităţii. Numai pe o 
bancă, umbrită de crini, sufletul meu mai 
aşteaptă încă..., aşteaptă îmbrăţişarea Ta. 
Undeva, în mulţime, un deget arată un copil 
care îşi caută mama. Strâng în braţe icoana 
cu Chipul Tău şi strig că sunt fericit, aproape 
de Tine, Doamne. Eu, evreu al mileniului 
trei... Şi încerc să adorm liniştit asemenea 
naturii care aduce pace. Umbra timpului să 
simtă cuvântul Tău; când se desface în 
univers. Îngerul bun să se deschidă între flori, 
precum o dalie în grădină. Să simt parfumul 
dulcei chemări, să tulbure a noastră vină. Din 
miezul tainic al chemării să apari Tu, 
Hristoase. La apusul rugăciunii să ating 
Chipul luminat din floare. 

«Căci nu este pom bun care să facă 
roade rele şi, iarăşi, nici pom rău care să facă 
roade bune.» 


1 Zaharia 12, 5. 
2 Luca 6, 43. 

Pe treptele blocului înalt care acoperă 
strada ai aruncat comoara Ta unui lov al 
mileniului trei. Un tânăr trece nepăsător, o 
calcă în picioare. Cimentul rece ascunde co- 
moara mântuirii noastre. O mătură de fire, 
precum o pânză de păianjen, adună fărâme 
din inima Ta căzută pe caldarâm. Le pun la 
coşul istoriei... Ce păcat!... Ce păcat de noi, 
oameni nesocotiţi ai mileniului trei. Numai eu 
plâng pentru că am pierdut totul..., sufletul..., 
comoara mântuirii neamului omenesc. Dar ce 
spun!... Visez că dau cu tesla în lemnul de pe 
stâncă. Adorm spălat de un gând curat şi seva 
credinţei curge pentru neamuri. Sufletul meu 
se mişcă în întreg universul, caută a Ta 
îndurare; Duhul Sfânt a fost promis pentru a 
noastră mântuire. 

În visul meu urcă călători uimiţi de a mea 
credinţă. Mângâiat pe creştet de îngerul Tău 
îndurător, trăiesc a mea nădejde, a mea 
căinţă. Aerul vieţii arborilor binemirositori 
îmbie fericirea trăită (acum) împreună. Dar 
mă trezesc strigându-te pe nume. Te caut 
asemenea unui prunc rătăcit... Nu mă pot 
apropia de pieptul Tău divin. Strângere de 
ape inundă ciocnirea braţelor noastre. Pe un 
deşert selenar, un suflet îşi cânta locul. 
Turbioane de frunze uscate acoperă Chipul 
Tău. Turla bisericii smulsă de vânt s-a prefă- 
cut în piatră tare. Pândit de Lucifer, mi-am 
înfipt degetele în ochi pentru a prinde Chipul 

Tău rămas pe retină neşters... Dar nu Te 
vedem..., nu Te vedem, noi, neamurile 
mileniului trei. 

«Și am văzut tronuri şi celor ce şedeau 
pe ele li s-a dat să facă judecată. Și am văzut 
sufletele celor tăiaţi pentru mântuirea lui 
lisus şi pentru cuvântul lui Dumnezeu, care 
nu s-au închinat fiarei, nici chipului ei, şi nu 
au primit semnul ei pe fruntea şi pe mâna lor. 
Și ei au înviat şi au impărăţit cu Hristos mii 
de ani.»! 

Plânge cerul, plânge peste noi cu lacrimi 
de lumină. Oamenii mileniului meu privesc 
acoperiţi de întuneric. Pacea, şi lumina, se 
luptă cu tenebrele toamnei târzii ale mi- 
leniului trei. Afară plouă, plânge cerul... În 
sufletul meu de evreu este lumină. Norii 
neascultării, învârtiţi de duhurile rele, se 
aşază (ca o umbră) peste blocurile locuite de 
semenii mei. Intr-un târziu, curcubeul 
apare..., noi suntem din nou copiii Tăi, 
Doamne. Râde cerul, râde peste noi cu lacrimi 
de lumină. Firave împliniri în suflete de copii! 
E pace pe pământ, e lumină în universul 
locuit de Tine, Doamne, Elohim. 


1 Apocalipsa 20, 4. 

VII 
ADÂNCUL ASCUNS 
AL TAINELOR TALE 


Mă împărtăşesc cu Trupul şi cu Sângele 
Tău dătător de viaţă. Rămân în lumina slavei 
Tale, asemenea îngerilor care Te urmează, 
lăudând în imne bunătatea Ta. 

Întunecimea şi îndrăzneala secolului XXI 
se apropie de cugetul lui luda. Vecinii mei de 
cartier îşi sugrumă sufletul cu muzică 
satanică şi droguri blestemate, se împărtă- 
şesc în fiecare zi cu sângele şi trupul murdar 
al lui Satan, lăsând deoparte puritatea, 
sfinţenia şi tăria Sfântului Tău. 

„Taina cea din veci ascunsă neamurilor, 
iar acum descoperită sfinţilor Săi, Cărora a 
voit Dumnezeu să le arate care este bogăţia 
slavei acestei taine între neamuri, adică 
Hristos cel dintru voi, nădejdea slavei.” 

Hristoase, M-am împărtăşit cu Trupul 
Tău pe patul de moarte şi am încercat să mă 
salvez. Tremuram de frică la gândul că mă 
înec tocmai acum, la Cina Stăpânului meu. 

Mă  sufoc, Mă sufoc! Am strigat, 
sugrumat de fărâma hristică. 

Grăbeşte-Te, Doamne, am să mor!... 

Într-un târziu, mi-a răspuns o voce 
cutremurătoare: „Cine, dobândind pe Hristos, 
mai are nevoie de altceva din bunurile acestui 
veac?” 

Eu! am zis cu vocea sugrumată; dar era 
prea târziu... Intrasem ca un muritor în 
adâncul ascuns al tainelor Tale. Mă 
împărtăşisem cu Trupul şi Sângele Tău. 

«Păzeşte sufletul meu şi mă izbăveşte, ca 
să nu mă ruşinez că am nădăjduit în Tine.» 

Nu mă pot lipsi de frumuseţea Ta. Mult 
minunându-mă de farmecul florilor de paşti, 
îmi ies din minte gânduri..., mă apropii de 
fericire. Am lucrat cândva ca un ţăran, 
mânuind plugul asemenea condeiului, dar 
niciodată n-am simţit mai bine mireasma 
florilor de tei. De aceea îmi vine să strig: 
„Cine sunt eu, Dumnezeule?” 

Trândăveşte sufletul meu sorbind fără 
teamă din frumuseţea cerului, din Bunul 
Dumnezeu. Dar nu pentru mult timp..., iarăşi 
ai ascuns frumuseţea Ta de mine. Mă uit în 
jurul meu, privesc cu de-amănuntul, dar ce 
păcat: nu Te găsesc! Ai dispărut ca mai- 
nainte. 

Plec capul şi încerc să mă ascund, la 
rându-mi, de Tine, dar nu pentru mult timp, 
căci frumuseţea Ta, Chipul Tău, s-a ascuns 
definitiv înăuntrul meu, în mine. 


1 Psalmul 24, 21. 

«Judecă-mă, Doamne, că eu întru 
nerăutate am umblat şi în Domnul 
nădăjduind, nu voi slăbi. 

Cercetează-mă, Doamne, şi mă cearcă,; 
aprinde rărunchii şi inima mea.»! 

Ne-am întâlnit, într-o bună zi, ca doi 
prieteni vechi. Nu ne mai văzusem de mult 
timp..., din liceu. Atunci, de mult, barba Ta de 
Părinte al Universului se confunda cu o 
pădure de răchite prinse de primăvară în 
mugur. Acum, m-ai vizitat acasă, spre 
surprinderea celor care nu mai credeau în 
venirea Ta. Porţile înalte de fier forjat s-au 
deschis automat la vederea Rolls Royce-ul tău. 
Copacii parcului meu umbreau trandafirii care 
înfrumuseţau intrarea în casă. 

- Intră în casa mea!, te-am rugat colegial. 

Odată intrat, te-ai apropiat de fereastră 
pentru a putea vedea gazonul meu, piscina 
mea, garajul meu; după care ai început să 
plângi..., înnegrindu-te la faţă. Atunci mi-am 
zis în sinea mea: - E invidios! Plânge din 
invidie. După care, tu ai scos o ţigară 
întinzându-mi-o şi zicând: - Colegul tău din 
liceu nu mai vine!... De acum înainte vei fii 
tovarăşul meu. Şi ai dispărut..., lăsând să-ţi 
cadă pe parchet imaginea mea din liceu. 

De aceea, astăzi strig către Tine: 
Doamne, ajută necredinţei mele! Redă-mi 
sufletul din liceu: curat, plin de lumină. 


1 Psalmul 25, 1-2. 

«...0, tu cel plin de toată viclenia şi de 
toată  înşelăciunea, fiule al diavolului, 
vrăjmaşule a toată dreptatea, nu vei înceta de 
a strâmba căile Domnului cele drepte?»! 

Se deschide în mine o lumină care 
doare... Văd apa mării care sare lovind nisipul 
dinadins. Aş vrea s-o ţin în mână, să port apa 
în palmă ca pe un fruct găsit în mare. Cu 
neputinţă ce vorbesc... Tu îmi vei răspunde: 
Nicidecum! Atunci mă voi mulţumi cu o 
picătură..., pentru a arăta că: „El este mai 
înainte decât toate şi toate prin El sunt aşe- 
zate”. 

Cu o singură picătură în palmă îmi voi 
astâmpăra setea, fără ca marea să sece; 
Dumnezeu-nemărginire. 

«Si iarăşi a început lisus să învețe, lângă 
mare, şi s-a adunat la El mulțime foarte 
multă, încât El a intrat în corabie şi şedea pe 
mare, iar toată mulţimea era lângă mare, pe 
uscat. »? 

Privesc actorii de pe scenă şi mă întreb 
de ce împăratul, care a ascuns comoara, a 
trebuit să ucidă ai Tăi copii? Gura mea 
grăieşte cuvinte pe care Tu nu vrei să le auzi, 
dar află că mă simt ca unul dintre acei copii. 
Tu, Cel Singur Milos, eşti pentru mine 
(nefericitul) Lumina lumii. 


1 Fapte 13, 10. 
2 Marcu 4, 1. 

«Irod (...) trimițând a ucis pe toți pruncii 
care erau in Betleem şi în toate hotarele lui 
(...)»1 

Acum, pentru că m-ai lăsat în viaţă (la 
rându-mi), încerc să Te ucid cu pietre... Nu 
erai Tu ieri în noroi, lovit şi plin de sânge? Imi 
pare că Te ţin de frate, dar am uitat că Te-am 
lovit...  Nefericitul de mine! Simt sulița 
ostaşului în coastă, sângele cu apă care curge 
în potire. Sunt răstignit cu Tine odată, frate şi 
părtaş al slavei care se pogoară peste actori, 
peste scena lumii pe care Tu o mântuieşti, la 
început de mileniu trei. 

«Duşmănie voi pune între tine şi între 
femeie, între sămânţa ta şi sămânţa ei; acesta 
iți va zdrobi capul, iar tu îi vei înţepa 
călcâiul.» 

Tânărul nostru îngrijea computerul 
asemenea grădinarului florile minunate. Cu 
fiecare petală căzută pe microprocesor, flori 
necunoscute tulburau privirea trecătorului. 
Ieri a venit o mulţime de lume şi s-a minunat. 
Stăpânul laboratorului fermecat a venit şi el 
să le vadă; îi păreau întocmai cu acelea de la 
Casa Albă. Tânărul, ameţit de bucurie, a 
hotărât să plece în călătorie pentru a vedea 
cu ochii lui computerele minunate. 

Într-un târziu, înnebunit de călătorie, 
tânărul nostru se odihnea atingând cu 


1 Matei 2, 16. 
2 Facerea 3, 15. 

privirea clapele microprocesoarelor moarte. 
Atunci a strigat: Numai Domnul Dumnezeu 
este viu şi fără de moarte. 

«Să nu ai alți dumnezei afară de Mine! 

Să nu-ţi faci chip cioplit şi nici un fel de 
asemănare a nici unui lucru din câte sunt în 
cer, sus, şi din câte sunt pe pământ, jos, şi din 
câte sunt în apele de sub pământ! 

Să nu te închini lor, nici să le slujeşti, că 
Eu, Domnul Dumnezeul tău, sunt un 
Dumnezeu zelos, care pedepsesc pe copii 
pentru vina părinților ce Mă urăsc pe Mine, 
până la al treilea şi al patrulea neam, 

Și Mă Milostivesc până la al miilea neam 
către cei ce Mă iubesc şi păzesc poruncile 
Mele. »' 

Nu-mi luați florile eternității, sunt 
singura mea bucurie. În camera închisă şi 
întunecată le am numai pe ele ca prieteni. 
Destul de curios pentru un om al mileniului 
trei. Nesăbuit, am rupt florile pentru a 
renunţa la viaţă... Mă credeam urmărit de 
deşertăciune. Zilele următoare au răsărit alte 
flori în locul celor smulse. Supărat, am 
hotărât să părăsesc camera mea de la ţară. Să 
studiez într-un loc fără de flori. Aşa am ajuns 
să locuiesc în metropolă, departe de 
frumuseţea florilor şi al mirosului de mir de 
aloe, de tămâie... Devenisem om al mileniului 
trei. 


1 Ieşirea 20, 3-6. 


113 


Pr. dr. LEON DURĂ 


«Rămâi la mine şi nu te teme, căci cine 
va căuta sufletul meu are să caute şi sufletul 
tău; tu vei fi aici, la mine, în pază!»! 

«Prisosinţa voastră să împlinească lipsa 
acelora, pentru ca şi prisosinta lor să 
împlinească lipsa voastră, spre a fi 
potrivire.” 

Ziua toată am încercat să dau de Tine, 
Bunul meu Prieten, dar nu ai fost de găsit. Ca 
un hoinar am alergat printre blocuri... Uşa de 
la intrare în Banca de credit se deschidea la 
cea mai mică apăsare. Vedeam oamenii de 
afaceri cum se  strecurau pe uşa 
întredeschisă... După care ieşeau afară 
înjurând că este dobânda mică. Numai eu nu 
mă înţelegeam cu propriul meu suflet... Totul 
era întuneric şi potrivnic mie. Într-un târziu, 
mi-am lipit mâinile de trup şi m-am lăsat să 
cad (cu totul) în flăcările suferinţei. Într-o 
clipă, fruntea a început să-mi ardă... Ochii mi 
s-au umplut de lacrimi..., gândurile mi s-au 
întunecat; era întunericul mileniului meu. 
Disperat, am lăsat sufletul meu de evreu să 
zboare departe de Banca de credit, spre Tine, 
Bunul meu Prieten. Trupul l-am lăsat să fie 
mistuit de flăcări!... Şi am adormit cerând 
iertare pentru celelalte chipuri. 

«Aurul şi argintul întăresc piciorul; şi mai 
mult decât amândouă, sfatul este plăcut. 


11 Regi 22, 23. 
2 II Corinteni 8, 14. 

Banii şi tăria înalţă inima; şi mai mult 
decât amândouă, frica de Dumnezeu. 

Temerii de Domnul nimic nu-i lipseşte şi 
cu ea nu mai trebuie alt ajutor.» 

Doamne lisuse, ai trecut pe lângă mine şi 
nu m-ai recunoscut. Glasul Tău a despicat 
auzul mulțimilor nedumerite. Îmbrăcat în 
haine scumpe, eu am ieşti să Te întâmpin; Tu 
nu m-ai recunoscut... Te obişnuisei cu mine, 
cu sărăcia mea, trăitor în cea mai cruntă 
sărăcie materială. Astăzi, cu o haină nouă, cu 
bani depuşi la Bancă, viaţa materială mi s-a 
schimbat dintr-o dată..., Yahve!... Dar ce 
folos: Ai trecut pe lângă mine şi nu m-ai 
recunoscut... Devenisem bogatul însingurat. 

«...lar el a zis: Toate acestea le-am păzit 
din tinereţțile mele. 

Auzind, lisus i-a zis: Încă una îţi lipseşte: 
vinde toate câte ai şi le împarte săracilor, şi 
vei avea comoară în ceruri; şi vino de 
urmează Mie. 

Iar el, auzind acestea, s-a întristat, căci 
era foarte bogat.” 

Sunt singur prin pădurea de blocuri. 
Arborii de sticlă şi beton mă privesc cu 
nepăsarea omului atotcunoscător. Nimeni nu 
mă ia în seamă. Dispreţuit şi fugar în metro- 
polă, mă mulţumesc cu lumina venită de Sus. 


1 Înţelepciunea lui Isus Sirah 40, 27-28. 
Luca 18, 21-23. 

Plină de dispreţ, o scară de bloc mă 
ceartă că sunt singur, că nu mă cunoaşte 
nimeni, că nu sunt VIP. Pentru mine era de 
ajuns că mă cunoşteai Tu, Cel de Sus. Scara 
continuă să-mi  vorbească!... După care 
(brusc), ea a tăcut!... Lăsându-mă singur, cu 
Tine, în pădurea de blocuri. 

«Am văzut zbuciumul pe care l-a dat 
Dumnezeu fiilor oamenilor, ca să se 
zbuciume. »! 

Dă-mi, Doamne, sufletul alb de cer, să 
urc Munţii ludeei, să ajut în rugăciune 
sihaştrii Europei. Stânca să nu-mi fie un 
obstacol, fiarele sălbatice să nu ia urma cără- 
rilor supusului Tău. Să pot trage după mine 
un car dumnezeiesc, la care, copiii mileniului 
trei, să vină să se înfrupte asemenea fraţilor 
mei. 

Pe stradă, Doamne, i-am mărturisit că 
primesc cuvântul Tău: «Al? Domnului este 
pământul şi plinirea lui; lumea şi toți cei ce 
locuiesc în ea. 

Acesta pe mări l-a întemeiat pe el şi pe 
râuri l-a aşezat pe el. 

Cine se va sui în muntele Domnului şi 
cine va sta în locul cel sfânt al Lui? 

Cel nevinovat cu mâinile şi curat cu 
inima, care n-a luat în deşert sufletul său şi 
nu s-a jurat cu vicleşug aproapelui său.»? 


1 Ecclesiastul 3, 10. 
2 Psalmul 23, 1-4. 

Deodată, apare Moş Crăciun!... Copiii sar 
pe El grămadă!... Eu trag de sania Lui, cu un 
suflet alb, de cerb!... Amin. 

